prehod.omda.bg - Бюлетин на "Пресслужба "Куриер", юли 1990 - 31 юли 1990\nСОФИЯ, 31 ЮЛИ 1990 ГОДИНА БРОЙ 149 /167/\nСОФИЯ, 31 ЮЛИ - СЛЕДВА ПЪЛНИЯТ ТЕКСТ НА ПРЕДОСТАВЕНАТА ЗА РАЗПРОСТРАНЕНИЕ ПОЛИТИЧЕСКА ДЕКЛАРАЦИЯ /ЧАСТ ТРЕТА/ НА ДВИЖЕНИЕТО ЗА ДЕМОКРАТИЧЕСКИ СОЦИАЛИЗЪМ /ДЕМОС/ ЗА ОБСТАНОВКАТА В СТРАНАТА И ЗА ОБНОВЛЕНИЕТО НА БСП /ПРИЕТА М. ЮЛИ 1990 ГОДИНА./\n4. НЕОТЛОЖНИТЕ ЗАДАЧИ НА ПАРЛАМЕНТА И ПРАВИТЕЛСТВОТО ЧРЕЗ СВОИТЕ ДЕПУТАТИ В ПАРЛАМЕНТА ДЕМОС ЩЕ ОТСТОЯВА ЛИНИЯ НА УСКОРЕНА И РЕАЛИСТИЧНА ИКОНОМИЧЕСКА РЕФОРМА, НА СТАБИЛНА ЗАКОНОДАТЕЛНА СИСТЕМА, В КОЯТО НАЙ-ВАЖНИ СА НОВА КОНСТИТУЦИЯ НА СТРАНАТА, ЗАКОНИ ЗА СОБСТВЕНОСТТА, ЗЕМЯТА, СТОПАНСКАТА ДЕЙНОСТ, АНТИМОНОПОЛИЗМА, ДАНЪЧНОТО ОБЛАГАНЕ И ДРУГИ.\nИЗКЛЮЧИТЕЛНО ВАЖНО Е В НАЙ-КРАТКИ СРОКОВЕ ВЕЛИКОТО НАРОДНО СЪБРАНИЕ ДА ИЗГРАДИ НОВИТЕ СТРУКТУРИ НА ВЛАСТТА, ДА ИЗБЕРЕ ПРЕЗИДЕНТ И ПРАВИТЕЛСТВО, КАТО ГАРАНТИРА НА СТРАНАТА ТАКА НЕОБХОДИМОТО Й НАЦИОНАЛНО СЪГЛАСИЕ.\nОБЩАТА НАСОЧЕНОСТ НА ТЕЗИ ЗАКОНИ СЛЕДВА СПОРЕД НАС ДА БЪДЕ ИЗГРАЖДАНЕТО НА ПАРЛАМЕНТАРНА РЕПУБЛИКА.\nУБЕДЕНИ СМЕ, ЧЕ ПЪРВАТА ЗАДАЧА НА НОВОТО ПРАВИТЕЛСТВО Е НЕОТЛОЖНОТО ПРОВЕЖДАНЕ НА ИКОНОМИЧЕСКАТА РЕФОРМА ЧРЕЗ: ДВУ-, ТРИ-ЕТАПНО ПРЕМИНАВАНЕ КЪМ ПАЗАРНИ ЦЕНИ, НАМАЛЯВАНЕ НА ДЪРЖАВНИТЕ РАЗХОДИ И СТАБИЛИЗИРАНЕ НА ЛЕВА, ПРЕОДОЛЯВАНЕ НА СТОКОВИЯ МОНОПОЛИЗЪМ И РАЗДЪРЖАВЯВАНЕ НА СОБСТВЕНОСТТА.\nПРЕДУПРЕЖДАВАМЕ СРЕЩУ ОПАСНОСТТА ДА СЕ ИЗПОЛЗВА ПРЕЗИДЕНТСКИЯТ ПРОБЛЕМ, ЗА ДА СЕ ПРЕДИЗВИКА ПАРЛАМЕНТАРНА КРИЗА И НОВИ ИЗБОРИ.\nТОВА НЕ САМО ЩЕ БЪДЕ ПОСРЕЩНАТО ЗЛЕ ОТ НАРОДА, НО ОЩЕ ПОВЕЧЕ ЩЕ УТЕЖНИ ИКОНОМИЧЕСКОТО ПОЛОЖЕНИЕ НА СТРАНАТА.\nВ ОБЛАСТТА НА ДЪРЖАВНОТО СТРОИТЕЛСТВО И ИКОНОМИКАТА ДЕМОС СЧИТА, ЧЕ НАЙ-ВАЖНОТО Е: ПЪРВО - СТАБИЛИЗИРАНЕТО НА ДЪРЖАВНИТЕ СТРУКТУРИ ЧРЕЗ ПОСТИГАНЕ НА КОНСЕНСУС ПО ПОВОД НА ПРЕЗИДЕНТА, ПРАВИТЕЛСТВОТО И ПАРЛАМЕНТА, ВТОРО - СЪЗДАВАНЕТО И БЪРЗОТО ПРИЕМАНЕ НА ЗАКОНИ, ОСИГУРЯВАЩИ ПАРЛАМЕНТАРНОТО УСТРОЙСТВО НА СТРАНАТА, ТРЕТО - БЪРЗО ЗАПОЧВАНЕ НА ИКОНОМИЧЕСКАТА РЕФОРМА.\nОСОБЕНО ВНИМАНИЕ СПОРЕД НАС ТРЯБВА ДА СЕ ОТДЕЛИ НА ОБЩЕСТВЕНИЯ РЕД, НО ПО НАЧИН, КОЙТО НЕ ПРЕЧИ НА ИЗЯВАТА НА ГРАЖДАНСКИТЕ ИСКАНИЯ.\nРАЗДЕЛ ВТОРИ КАКВА ПАРТИЯ НИ Е НУЖНА?\nКОЛКОТО И ДА Е ПАРАДОКСАЛНО, ДИСКУСИИТЕ, КОИТО СЕ ВОДЯТ ПО ТОЗИ ВЪПРОС, ПРОДЪЛЖАВАТ ДА БЪДАТ АБСТРАКТНО-ТЕОРЕТИЧНИ.\nКАБИНЕТНИТЕ СХЕМИ, СЛУЧАЙНО ПРИДОБИТИ ОТТУК-ОТТАМ МЪДРОСТИ, ЛОЗУНГИТЕ ЗАПЪЛВАТ ГОЛЯМА ЧАСТ ОТ ДИСКУСИИТЕ. ПРОПУСКА СЕ ГЛАВНОТО, ЧЕ ИЗБОРЪТ НА ЕДНА ИЛИ ДРУГА ФОРМУЛА ЗА ПРОМЯНА НА ПАРТИЯТА Е ПОДВЛАСТЕН НА ОБЩИТЕ СОЦИАЛНО-ИКОНОМИЧЕСКИ И ПОЛИТИЧЕСКИ УСЛОВИЯ, НА КОНКРЕТНАТА СИТУАЦИЯ, В КОЯТО СЕ НАМИРАМЕ КАТО СТРАНА.\nОБЩИЯТ КРИТЕРИЙ, ОТ КОЙТО ТРЯБВА ДА ИЗХОЖДАМЕ, Е СЪДБАТА НА БЪЛГАРИЯ - НЕЙНАТА ДЕМОКРАТИЗАЦИЯ, СТАБИЛНОСТ И ВГРАЖДАНЕ В ПОЛИТИЧЕСКИТЕ И ИКОНОМИЧЕСКИТЕ ГРАНИЦИ НА ЕВРОПА. АКО ПАРТИЯТА КАТО ЦЯЛО НИ Е ПО-СКЪПА ОТ ДЕМОС, ТО БЪЛГАРИЯ НИ Е ПО-СКЪПА ОТ ПАРТИЯТА.\n1. КЪМ НОВ КОНГРЕС НА БСП\nНЕОБХОДИМОСТТА ОТ ПО-НАТАТЪШНО РЕФОРМИРАНЕ И УКРЕПВАНЕ НА БСП ПРЕДПОЛАГА ОЩЕ ПРЕЗ ТАЗИ ГОДИНА ДА СЕ ПРОВЕДЕ НОВ КОНГРЕС НА БСП.\nВЪВ ВРЪЗКА С ТОВА ДЕМОС ПОДКРЕПЯ РЕШЕНИЕТО КОНГРЕСЪТ ДА СЕ СЪСТОИ В НАЧАЛОТО НА ОКТОМВРИ И СМЯТА, ЧЕ ВРЕМЕТО ЗА ПОДГОТОВКА НА КОНГРЕСА Е ДОСТАТЪЧНО.\nНИЕ СЕ ОБЯВЯВАМЕ ЗА ПЪЛЕН ЦИКЪЛ НА ОТЧЕТНО-ИЗБОРНАТА КАМПАНИЯ В ПАРТИЯТА /ОСНОВНИ И ОБЩИНСКИ ПАРТИЙНИ ОРГАНИЗАЦИИ/. УБЕДЕНИ СМЕ, ЧЕ ПО ТОЗИ НАЧИН ЩЕ СЕ НАПРАВИ ПО-ВЕРЕН И ПРАВИЛЕН ПОДБОР НА ДЕЛЕГАТИТЕ НА КОНГРЕСА.\nПОДКРЕПЯМЕ ИДЕЯТА НА ВПС КОНГРЕСЪТ ДА БЪДЕ ОБЯВЕН ЗА 39-ТИ, КАТО ПО ТОЗИ НАЧИН БЪДЕ ВЪЗСТАНОВЕНА ПРИЕМСТВЕНОСТТА И 100-ГОДИШНАТА ИСТОРИЯ НА НАШАТА ПАРТИЯ.\n2. СОЦИАЛДЕМОКРАТИЧЕСКА ИЛИ ЛЯВА МАРКСИЧЕСКА ПАРТИЯ\nТАКА СЕ ПОЛУЧИ, ЧЕ ЕДИН ОТ ОСНОВНИТЕ МОМЕНТИ НА ДИСКУСИЯТА ЗА ПО-НАТАТЪШНИТЕ ПРОМЕНИ В БСП СТАНА ВЪПРОСЪТ КАКВА ПАРТИЯ ЩЕ ИЗГРАЖДАМЕ - СОЦИАЛДЕМОКРАТИЧЕСКА ИЛИ ЛЯВА МАРКСИСТКА ПАРТИЯ. И В ДВАТА СЛУЧАЯ СТАВА ДУМА ЗА АЛТЕРНАТИВА НА ДОСЕГАШНИТЕ БЮРОКРАТИЧНИ И ТОТАЛИТАРНИ СТРУКТУРИ, НА РАЗБИРАНЕТО НА ПАРТИЯТА КАТО АВАНГАРД НА ОБЩЕСТВОТО И КЛАСАТА.\nДЕМОС СМЯТА ОБАЧЕ, ЧЕ СЪВРЕМЕННАТА МОДЕРНА ЕВРОПЕЙСКА СОЦИАЛИСТИЧЕСКА ПАРТИЯ НЯМА ЗАЩО ДА СЕ ОБВЪРЗВА С ПОРЕДНИ КЛИШЕТА.\nНИТО ПОНЯТИЕТО СОЦИАЛДЕМОКРАТИЧЕСКА, НИТО ПОНЯТИЕТО НОВА ПАРТИЯ СА ДОСТАТЪЧНО ОПРЕДЕЛЕНИ. ХАРАКТЕРЪТ НА ПАРТИЯТА ЩЕ СЕ ДЕФИНИРА В ЗАВИСИМОСТ ОТ КОНКРЕТНОТО Й ОТНОШЕНИЕ КЪМ ОСНОВНИТЕ ВЪПРОСИ НА СЪВРЕМЕННОСТТА, ОТ НЕЙНИТЕ ВЪТРЕШНИ СТРУКТУРИ И ДЕМОКРАТИЧНОСТ.\nСЕГА НЯКОИ ВЪТРЕШНОПАРТИЙНИ ДВИЖЕНИЯ ПОСТАВЯТ ВЪПРОСА ЗА НОВА ПАРТИЯ. В САМИЯ ТОЗИ ТЕРМИН НИЕ НЕ ВИЖДАМЕ НИЩО КОНКРЕТНО. ДЕМОС СЕ ОБЯВЯВА ЗА ТАКАВА ОБНОВЕНА ПАРТИЯ, КОЯТО СЪЩЕСТВУВА НА СИСТЕМАТА НА ПАРЛАМЕНТАРНАТА ДЕМОКРАЦИЯ И КОЯТО ЩЕ МОЖЕ ЕФЕКТИВНО ДА РЕШАВА СТОЯЩИТЕ ПРЕД НЕЯ ЗАДАЧИ. СПОРЕД НАС КРИЗИСНИТЕ ЯВЛЕНИЯ В ПАРТИЯТА НЕ СА СЛЕДСТВИЕ ТОЛКОВА НА ПОГРЕШНИ ИЛИ НЕДОСТАТЪЧНИ УСТАВНИ НОРМИ /МАКАР ЧЕ И ТОВА Е ВАЖНО/, КОЛКОТО НА КРИЗА НА ЦЕННОСТИТЕ, НА СЛАБОСТИ В СТИЛА И МЕТОДА НА РЪКОВОСТВОТО, НА НЕУМЕНИЕТО ДА СЕ РАБОТИ В УСЛОВИЯТА НА МНОГОПАРТИЙНА СИСТЕМА.\nНА ПРАКТИКА ТОВА ОЗНАЧАВА, ЧЕ ТЯ ТРЯБВА ДА СЕ ОТКАЖЕ ОТ ВСИЧКИ ДОКТРИНЕРСКИ ОГРАНИЧЕНИЯ И ДА ПРОВЕЖДА ПОЛИТИКА, ОСНОВАНА НА КОНКРЕТНИТЕ ПРАГМАТИЧНИ НУЖДИ. НИЕ МОЖЕМ И ТРЯБВА ДА СИ ОСТАНЕМ МАРКСИСТКА ПАРТИЯ, НО ТОВА СЕ ПРЕВРЪЩА В НАШ ВЪТРЕШЕН, И ТО МЕТОДОЛОГИЧЕСКИ ВЪПРОС.\nГЛАВНОТО СТАВА АНТИДОКТРИНЕРСТВОТО, ПРАГМАТИЧНАТА ПОЛИТИКА. ЕДИНСТВЕНИТЕ АПРИОРНИ ТОЧКИ, КОИТО СЛЕДВА ДА ПОДДЪРЖАМЕ, СА ДЕМОКРАЦИЯТА И СОЦИАЛИЗМЪТ КАТО ПО-НЕПОСРЕДСТВЕНИ И СТРАТЕГИЧЕСКИ ЦЕЛИ И ТЕНДЕНЦИИ.\nДЕМОС СЕ ОБЯВЯВА ЗА ВЛИЗАНЕ НА БСП В СОЦИАЛИСТИЧЕСКИЯ ИНТЕРНАЦИОНАЛ, А ОТ ИДЕЙНО-ПОЛИТИЧЕСКА ГЛЕДНА ТОЧКА - ЗА ПРИНАДЛЕЖНОСТ КЪМ НЕГОВОТО ЛЯВО КРИЛО. СПОРЕД НАС ГОЛЕМИТЕ СВЕТОВНИ ПРОМЕНИ, КОИТО ПРОТИЧАТ СЕГА В СВЕТА, ЩЕ ДОВЕДАТ ДО ПОСТЕПЕННА ИНТЕГРАЦИЯ ИЛИ СИНТЕЗ НА ОСНОВНИТЕ ПОЛИТИЧЕСКИ ДОКТРИНИ ОКОЛО ВЪЗГЛЕДИТЕ НА НЕОКОНСЕРВАТИЗМА И ИНСТИТУЦИОНАЛИЗМА И СЪЩЕВРЕМЕННО ЩЕ ПОВИШАТ СИЛНО РОЛЯТА НА НЕДОКТРИНЕРСКИТЕ, "ГЪВКАВИ" И ПРАГМАТИЧНО ОРИЕНТИРАНИ ПАРТИИ.\nЕТО ЗАЩО НИЕ СМЯТАМЕ, ЧЕ ОБНОВЕНАТА БСП ТРЯБВА ДА БЪДЕ ПАРТИЯ, ОСВОБОДЕНА ОТ ДОКТРИНЕРСТВО, ПАРТИЯ С ШИРОКА СОЦИАЛИСТИЧЕСКА ОРИЕНТАЦИЯ. ТАЗИ ОРИЕНТАЦИЯ Е ПРОДИКТУВАНА НЕ ОТ ИДЕОЛОГИЧЕСКИ ТРАДИЦИИ ИЛИ ПРИСТРАСТИЯ, А ОТ ОБЕКТИВНИТЕ ПРОЦЕСИ НА СОЦИАЛИЗАЦИЯ, КОИТО ПРОТИЧАТ КАТО ТЕНДЕНЦИЯ В ЦЕЛИЯ СВЯТ.\nДЕМОС СМЯТА, ЧЕ ВСЛЕДСТВИЕ НА ТЕЗИ ПРОЦЕСИ ДЕМОКРАТИЧЕСКИЯТ СОЦИАЛИЗЪМ СТАВА ВСЕ ПОВЕЧЕ ОБЩОСВЕТОВНА ТЕНДЕНЦИЯ. ТАЗИ ТЕНДЕНЦИЯ ИМА КОНКРЕТНИ СЪДЪРЖАТЕЛНИ ОСОБЕНОСТИ, КОИТО ЗАВИСЯТ ОТ СТЕПЕНТА НА РАЗВИТИЕ И ОСОБЕНОСТИТЕ ВЪВ ВСЯКА СТРАНА. НО ВЪВ ВСИЧКИ СЛУЧАИ ДЕМОКРАТИЧЕСКИЯТ СОЦИАЛИЗЪМ ОЗНАЧАВА ОПТИМОНОПОЛИЗЪМ И В ИКОНОМИКАТА, И В ПОЛИТИКАТА, АНТИТОТАЛИТАРИЗЪМ.\nДЕМОКРАТИЧЕСКИЯТ СОЦИАЛИЗЪМ ОЗНАЧАВА ДЕМОКРАТИЧНО ОБЩЕСТВО, В КОЕТО НИТО ЕДНА КЛАСА ИЛИ ГРУПА НЕ СТОИ ПОД ДРУГА, В КОЕТО ИМА НАЦИОНАЛНО СЪЧЕТАНИЕ НА ИНТЕРЕСИ И КУЛТУРИ.\nСОФИЯ, 31 ЮЛИ - СЛЕДВА ПРЕДОСТАВЕНИЯТ ЗА РАЗПРОСТРАНЕНИЕ ПЪЛЕН ТЕКСТ НА ПЕТИЦИЯТА ДО ВЕЛИКОТО НАРОДНО СЪБРАНИЕ ОТ КОНФЕДЕРАЦИЯТА НА ОПОЗИЦИОННИТЕ СИЛИ /БЗНС "ВРАБЧА" 1, НЕЗАВИСИМАТА ДЕМОКРАТИЧНА ПАРТИЯ, БЪЛГАРСКАТА НАРОДНА ПАРТИЯ, ПАРТИЯТА НА ТРУДА, БЪЛГАРСКИЯТ НАЦИОНАЛЕН СЪЮЗ "НОВА ДЕМОКРАЦИЯ", ХРИСТИЯНРАДИКАЛНАТА ПАРТИЯ И БЪЛГАРСКИЯТ СЪЮЗ ЗА ЕВРОПЕЙСКА ФЕДЕРАЦИЯ/. ДОКУМЕНТЪТ Е ВРЪЧЕН НА ПРЕДСЕДАТЕЛЯ НА ВЕЛИКОТО НАРОДНО СЪБРАНИЕ АКАД. НИКОЛАЙ ТОДОРОВ.\nПОВЕЧЕТО ОТ ОРГАНИЗАЦИИТЕ, ВЛИЗАЩИ В КОНФЕДЕРАЦИЯТА НА ОПОЗИЦИОННИТЕ СИЛИ, БЯХА РАЗТУРЕНИ ОЩЕ НА 14 ЮНИ 1934 Г. СЛЕД ВОЕННОФАШИСТКИЯ ПРЕВРАТ ОТ 19 МАЙ 1934 Г. ВЪВ ВЛАСТТА НА ОТЕЧЕСТВЕНИЯ ФРОНТ УЧАСТВУВАТ СЪЩИТЕ СИЛИ, КОИТО УЧАСТВУВАХА В УСТАНОВЯВАНЕТО НА ВОЕННОФАШИСТКАТА ВЛАСТ ТОГАВА. ВЕРОЯТНО ПОРАДИ ТОЗИ СВЕЩЕН СЪЮЗ МЕЖДУ ВОЕННОФАШИСТКИТЕ СИЛИ - ЧУЖДА АГЕНТУРА, И КОМПАРТИЯТА И ДО ТОЗИ МОМЕНТ НИЕ, РЕАЛНИТЕ ОПОЗИЦИОННИ СИЛИ В СТРАНАТА, СМЕ ПОСТАВЕНИ В ПЪЛЕН ИНФОРМАЦИОНЕН МРАК. ЗА НАС НЕ САМО НЕ Е НАСТЪПИЛА ДЕМОКРАЦИЯ ИЛИ ПРЕУСТРОЙСТВО, НЕ САМО НЯМА ГЛАСНОСТ, НО ЗА НАС ОБСТАНОВКАТА Е СЪЩАТА КАТО ТАЗИ ОТПРЕДИ 10 НОЕМВРИ 1989 Г.\nКАТО СЕ ПРИДЪРЖАМЕ КЪМ ПОЛИТИЧЕСКАТА ЛИНИЯ, КОЯТО ВИНАГИ СМЕ ОТСТОЯВАЛИ ОТТОГАВА ДОСЕГА,- ЛИНИЯ, КОЯТО СЕ ОКАЗА БЕЗПОГРЕШНА, ТО НАСТОЯВАМЕ ДА БЪДЕ ЧУТ И НАШИЯТ ГЛАС. НЕ БЛАГОВОЛЕНИЕТО И ОПОМНЯНЕТО НА САТРАПИТЕ ВОДИ ДО ПРОМЕНИ, НЕ И ПАСИВНА СЪПРОТИВА, КОЯТО БЕ НЕВЪЗМОЖНА, А НЕСЪПРОТИВЛЕНИЕТО НА ЗЛОТО. ТО ДОВЕДЕ ДО НАЙ-СТРАШНИЯ РЕЗУЛТАТ, КОЙТО НЯКОЙ НЯКОГА Е ИЗЖИВЯЛ -САМОПРИЗНАНИЕТО НА УПРАВЛЯВАЩ ТИРАНИН ЗА ПЪЛНИЯ МУ И БЕЗВЪЗВРАТЕН КРАХ. ПРЕЗ ЦЯЛОТО ТОВА ВРЕМЕ, ПРЕЗ ВСИЧКИТЕ ТЕЗИ 56 ГОДИНИ НИЕ СТОЯХМЕ ОТСАМ, НА СТРАНАТА НА НАРОДА. ЗЛОТО НЕ ИДВАШЕ И НЕ ДОЙДЕ ОТ НАС ИЛИ ЧРЕЗ НАС. НАПРОТИВ, ТО ДОЙДЕ СРЕЩУ НАС, НИЕ ОТСТОЯВАХМЕ СВОБОДАТА И ПАРЛАМЕНТАРНАТА ДЕМОКРАЦИЯ С ЦЕНАТА НА ВСИЧКИ ВЪЗМОЖНИ ЖЕРТВИ.\nИЗВЪРШЕНАТА ОТ БКП НА 10 НОЕМВРИ 1989 Г. ПРОМЯНА Е ПОЛОЖИТЕЛНА. ТЯ ЗАПОЧНА ДА РАЗГРАЖДА СЪЗНАНИЕТО НА ХОРАТА ОТ СТРАХА. НО СЪВСЕМ СКОРО СЛЕД ТОВА СЕ ТРЪГНА ОТНОВО ПО СТАРИЯ ИЗПИТАН ПЪТ НА КОЗМЕТИЧНИ ПРОМЕНИ. ЕДИНСТВЕНО СЪЗДАДЕНИТЕ ОЩЕ ПО ВРЕМЕТО НА ТОДОР ЖИВКОВ ФОРМАЛНИ И НЕФОРМАЛНИ ДРУЖЕСТВА, СЪЮЗИ, ПАРТИИ, ФОРМАЦИИ, ОРГАНИЗАЦИИ, ДВИЖЕНИЯ И ДР. СЛЕД 10 НОЕМВРИ 1989 БЯХА ОФИЦИАЛНО ПРИЗНАТИ ЗА "ОПОЗИЦИЯ". САМО ТЕЗИ "ГЛАВНИ" ПАРТИИ ПОЛУЧИХА ДЪРЖАВНИ СУБСИДИИ И ПАРТИЙНА ПОМОЩ, ВЕСТНИЦИ, ХОРА И МАТЕРИАЛНА БАЗА. ПОЛИТИЦИТЕ НА ВЕЛИКИТЕ СИЛИ, КАТО СЕ НАДЯВАХА ДА ПОЛУЧАТ ОБРАТНО ПОМОЩИТЕ, С КОИТО ЗАДЪРЖАХА НА ВЛАСТ ЖИВКОВИЯ ТОТАЛИТАРЕН РЕЖИМ, ХВЪРЛИХА ДОПЪЛНИТЕЛНИ ОГРОМНИ СРЕДСТВА, ЗА ДА ПОДПОМАГАТ И ТЕ НЕОКОМУНИСТИЧЕСКОТО ОТРОЧЕ НА БКП - НОВОТО ОФ, НАРЕЧЕНО СДС. БЪЛГАРСКИЯТ НАРОД НЕ СЕ ПОДЛЪГА. ТОЙ ДАДЕ УРОК ПО ДЕМОКРАЦИЯ НА ТЕЗИ, КОИТО СЕ СТРЕМЯХА ОТНОВО ДА ГО ЗАБЛУДЯТ.\nОТ 17 НА СТО ДО 26 НА СТО СА НЕГЛАСУВАЛИТЕ ГЛАСОПОДАВАТЕЛИ. НЕДЕЙСТВИТЕЛНИ СА МЕЖДУ 6 НА СТО И 9 НА СТО. ИМА МНОГО ПЛИКОВЕ С ЧЕРВЕНИ БЮЛЕТИНИ И ЗАЕДНО С ТЯХ ЗЕЛЕНИ ДЕТЕЛИНИ. НАЙ-АКТИВНОТО ПОЛИТИЧЕСКИ НАСЕЛЕНИЕ НЕ ГЛАСУВА ИЛИ ГЛАСУВА С НЕДЕЙСТВИТЕЛНИ БЮЛЕТИНИ. А ТОВА Е НЕ ПО-МАЛКО ОТ 30 НА СТО. ТО НЕ ПРИЗНА ИЗБОРИТЕ ЗА ДЕМОКРАТИЧНИ И ЧЕСТНИ. РЕАЛНАТА ДЕМОКРАТИЧНА ОПОЗИЦИЯ Я НЯМАШЕ В ИЗБОРИТЕ. АКО ПОГЛЕДНЕМ НЕДЕЙСТВИТЕЛНИТЕ ПОДАДЕНИ ГЛАСОВЕ, КОИТО СА ПОЛОВИНАТА ОТ НАСЕЛЕНИЕТО, А ОТ ГЛАСОПОДАВАТЕЛИТЕ, КОИТО СА ТРИ ЧЕТВЪРТИ ОТ НАСЕЛЕНИЕТО, КОЙ КАК Е ГЛАСУВАЛ, ТОГАВА КАРТИНАТА Е СЪВСЕМ ДРУГА. ЗА БСП СА НЕ 48 НА СТО, А 35 НА СТО, ЗА СДС СА НЕ 36 НА СТО, А 25 НА СТО, ЗА БЗНС СА НЕ 8 НА СТО, А 5 НА СТО. АКТИВНА НЕГЛАСУВАЛА ОПОЗИЦИЯ ИЛИ ГЛАСУВАЛА С НЕДЕЙСТВИТЕ ЛНИ БЮЛЕТИНИ - 30 НА СТО.\nВЕЛИКОТО НАРОДНО СЪБРАНИЕ В ТОЗИ СИ СЪСТАВ - С НОМЕНКЛАТУРНА УПРАВЛЯВАЩА ПАРТИЯ И С НОМЕНКЛАТУРНА ОПОЗИЦИЯ, Е НЕРАБОТОСПОСОБНО. ПО НАЙ-ЕЛЕМЕНТАРНИ ВЪПРОСИ ТО ИЗПАДА В БЛОКАЖ. НЕ САМО БЪЛГАРСКИЯТ НАРОД, НО ДАЖЕ И САМОТО ВЕЛИКО НАРОДНО СЪБРАНИЕ НЕ ВЯРВАТ, ЧЕ НА КАНДИДАТИТЕ ЗА ПРЕДСЕДАТЕЛ /ПРЕЗИДЕНТ/ МОЖЕ ДА СЕ ПОВЕРИ СТРАНАТА.\nПОРАДИ ВСЕ ОЩЕ ВИЛНЕЕЩАТА В СТРАНАТА С ПЪЛНА СИЛА ЦЕНЗУРА И ПОЛИТИЧЕСКО НАСИЛИЕ ОТ СТРАНА НА ВЛАСТТА, НИЕ НЯМАМЕ НИКАКЪВ ДОСТЪП ДО БЪЛГАРСКАТА ТЕЛЕВИЗИЯ И РАДИО И ЗАТОВА СЕ ОБРЪЩАМЕ КЪМ ВАС И ЧРЕЗ ВАС КЪМ ВЕЛИКОТО НАРОДНО СЪБРАНИЕ:\nОБЩЕСТВЕНИЯТ БЕЗПОРЯДЪК И СОЦИАЛНОТО НЕДОВОЛСТВО НАРАСТВАТ. В ТОЗИ ТЕЖЪК ПОЛИТИЧЕСКИ МОМЕНТ КОНФЕДЕРАЦИЯТА НА ОПОЗИЦИОННИТЕ СИЛИ ПРЕДЛАГА ЗА КАНДИДАТ ЗА ПРЕДСЕДАТЕЛ /ПРЕЗИДЕНТ/ НА БЪЛГАРИЯ ДА БЪДЕ ПОКАНЕН ИНЖ. ТОНЧО ТЕНЕВ, СТАР ПАРЛАМЕНТАРИСТ, НАРОДЕН ПРЕДСТАВИТЕЛ И В ШЕСТОТО ВЕЛИКО НАРОДНО СЪБРАНИЕ, БИВШ ДИРЕКТОР НА МИНИ "ПЕРНИК", КОНЦЛАГЕРИСТ, ПРИНУДЕН ДА ЕМИГРИРА ОТ СТРАНАТА. ИМЕННО ТАКЪВ ИЗВЪНПАРТИЕН КАНДИДАТ, СЪБРАЛ В СЕБЕ СИ БОГАТ ЖИТЕЙСКИ И ПАРЛАМЕНТАРЕН ОПИТ, БИ БИЛ ДОСТОЕН ЗА ПРЕДСЕДАТЕЛ НА СТРАНАТА. УБЕДЕНИ СМЕ, ЧЕ БЪЛГАРСКИЯТ НАРОД ЩЕ ПОДКРЕПИ КАНДИДАТУРАТА МУ. АКО И ТОГАВА НЕ БЪДЕ НАПРАВЕН ИЗБОР, ТО КАТО ПРЕДСЕДАТЕЛ НА ВНС БИ СЛЕДВАЛО ДА ПОДЛОЖИТЕ НА ГЛАСУВАНЕ РАЗПУСКАНЕТО НА ПАРЛАМЕНТА ПОРАДИ НЕРАБОТОСПОСОБНОСТТА МУ.\nСОФИЯ, 28 ЮЛИ 1990 Г.\nЗА КОНФЕДЕРАЦИЯТА НА ОПОЗИЦИОННИТЕ СИЛИ:\nНЕЗАВИСИМА ДЕМОКРАТИЧНА ПАРТИЯ: ПЕТЪР ГОГОВ\nБЪЛГ.НАЦИОНАЛЕН СЪЮЗ "НОВА ДЕМОКРАЦИЯ": ИВАН ЛАЗАРОВ\nХРИСТИЯНРАДИКАЛНА ПАРТИЯ: ОТЕЦ ТОТЮ ПЕТРОВ\nБЪЛГАРСКИ СЪЮЗ ЗА ЕВРОПЕЙСКА ФЕДЕРАЦИЯ: ДИМИТЪР ПОПОВ\nСОФИЯ, 31 ЮЛИ - СЛЕДВА ПЪЛНИЯТ ТЕКСТ НА ПРЕДОСТАВЕНАТА ЗА РАЗПРОСТРАНЕНИЕ ДЕКЛАРАЦИЯ НА СЪЮЗА НА БЕЗПАРТИЙНИТЕ, ИЗПРАТЕНА ДО ВЕЛИКОТО НАРОДНО СЪБРАНИЕ.\nГОСПОДИН ПРЕДСЕДАТЕЛ, УВАЖАЕМИ НАРОДНИ ПРЕДСТАВИТЕЛИ, ДАМИ И ГОСПОДА,\nСЪЮЗЪТ НА БЕЗПАРТИЙНИТЕ, СИЛНО ОБЕЗПОКОЕН ОТ РАЗРАЗИЛАТА СЕ ПАРЛАМЕНТАРНА КРИЗА ПО ПОВОД ИЗБОРА НА ПРЕЗИДЕНТ, НА ФОНА НА НЕПРЕКЪСНАТО ЕСКАЛИРАЩОТО НАПРЕЖЕНИЕ В СТРАНАТА СМЯТА ЗА СВОЙ ДЪЛГ ДА НАПРАВИ СЛЕДНАТА ДЕКЛАРАЦИЯ:\nПРЕД ОЧИТЕ НА ЦЕЛИЯ СВЯТ И НАЙ-ВЕЧЕ ПРЕД ОЧИТЕ НА НАШИЯ НАРОД СЕ РАЗИГРАВА ЕДНА ПОЛИТИЧЕСКА ТРАГИКОМЕДИЯ, КОЯТО Е ДОСТОЙНА ЗА СЪЖАЛЕНИЕ И ОСНОВАТЕЛНО ПРЕДИЗВИКВА ОБЩО НЕГОДУВАНИЕ. В СЪЗДАЛАТА СЕ КРИТИЧНА СИТУАЦИЯ СА НУЖНИ НЕОТЛОЖНИ И МЪДРИ ПОЛИТИЧЕСКИ РЕШЕНИЯ ЗА ПОСТИГАНЕ НА КОНСЕНСУС ЧРЕЗ ВЗАИМНИ ОТСТЪПКИ ОТ СТРАНА НА ГЛАВНИТЕ ПОЛИТИЧЕСКИ СИЛИ ВЪВ ВЕЛИКОТО НАРОДНО СЪБРАНИЕ /ВНС/.\nАКО ТАКЪВ КОНСЕНСУС НЕ БЪДЕ ПОСТИГНАТ ПРЕД ПРАГА НА ЗРЕЕЩАТА ИКОНОМИЧЕСКА КАТАСТРОФА, СЪЮЗЪТ НА БЕЗПАРТИЙНИТЕ СМЯТА, ЧЕ ЕДИНСТВЕН ИЗХОД ОТ СЪЗДАЛАТА СЕ СИТУАЦИЯ Е ВЕЛИКОТО НАРОДНО СЪБРАНИЕ НЕЗАБАВНО ДА ОБЯВИ И НАСРОЧИ ОБЩИ И ПРЕКИ ИЗБОРИ ЗА ПРЕЗИДЕНТ И ВИЦЕПРЕЗИДЕНТ НА СТРАНАТА.\nУБЕДЕНИ СМЕ, ЧЕ ТОВА, КОЕТО ТРЯБВАШЕ ДА БЪДЕ РЕШЕНО ОТ ВНС, НАРОДЪТ ЩЕ ЗАЯВИ ПО НАЙ-КАТЕГОРИЧЕН НАЧИН. САМО ТОЗИ ПРЕЗИДЕНТ ЩЕ СЕ ПОЛЗВА ОТ ОБЩО ДОВЕРИЕ И ЩЕ УПРАВЛЯВА БЪЛГАРИЯ В ЕДНО ИЗКЛЮЧИТЕЛНО ТРУДНО ВРЕМЕ С НУЖНОТО ДОСТОЙНСТВО И УВАЖЕНИЕ.\nСОФИЯ, 28 ЮЛИ 1990 Г. ИЗПЪЛНИТЕЛЕН СЪВЕТ НА СП\nСОФИЯ, 31 ЮЛИ - СЛЕДВА ПЪЛНИЯТ ТЕКСТ НА ПРЕДОСТАВЕНОТО ЗА РАЗПРОСТРАНЕНИЕ ЗАЯВЛЕНИЕ НА БЪЛГАРСКАТА РАБОТНИЧЕСКА СОЦИАЛДЕМОКРАТИЧЕСКА ПАРТИЯ /БРСДП/.\nБЪЛГАРСКАТА РАБОТНИЧЕСКА СОЦИАЛДЕМОКРАТИЧЕСКА ПАРТИЯ НЕ ВЗЕ УЧАСТИЕ В ПРЕДИЗБОРНАТА КАМПАНИЯ В СТРАНАТА ПО ОБЕКТИВНИ ПРИЧИНИ. ТОВА НЕ ПОПРЕЧИ ХИЛЯДИТЕ НЕЙНИ ЧЛЕНОВЕ И ПРИВЪРЖЕНИЦИ ДА ДАДАТ СВОЯ ГЛАС ПО СЪВЕСТ И ПРЕДПОЧИТАНИЕ ЗА ОНИЯ КАНДИДАТИ ЗА НАРОДНИ ПРЕДСТАВИТЕЛИ, КОИТО ДНЕС СА В СГРАДАТА НА НАРОДНОТО СЪБРАНИЕ, ЗА ДА РЕШАВАТ СЪДБИНИТЕ НА БЪЛГАРИЯ.\nНАШАТА ПАРТИЯ Е ДЪЛБОКО РАЗТРЕВОЖЕНА ОТ ОБСТОЯТЕЛСТВОТО, ЧЕ ВЪВ ВЕЛИКОТО НАРОДНО СЪБРАНИЕ СЕ ВОДИ БЕЗСМИСЛЕНА И БЕЗРЕЗУЛТАТНА СЛОВЕСНА БИТКА ПО ОСНОВНИЯ КОНСТИТУЦИОНЕН ВЪПРОС - ИЗБИРАНЕТО НА ДЪРЖАВЕН ГЛАВА. БИДЕЙКИ СЪПРИЧАСТЕН НА СЪБИТИЯТА В СГРАДАТА НА НАРОДНОТО СЪБРАНИЕ, НАРОДЪТ НИ Е ДОВЕДЕН ДО АБСУРДНА ПОЛЯРИЗАЦИЯ, КОЯТО НЕ ВОДИ КЪМ ДОБРО. ЗА СЛАГАНЕ КРАЙ НА ТОВА ОТЧАЙВАЩО СЪСТОЯНИЕ, ИЗХОЖДАЙКИ ОТ УБЕЖДЕНИЕТО, ЧЕ НА ВСИЧКИ НИ Е НЕОБХОДИМА КОНСОЛИДАЦИЯ, ПРЕДЛАГАМЕ СЛЕДНОТО:\nНЕКА ГОСПОДА НАРОДНИТЕ ПРЕДСТАВИТЕЛИ ПРЕВЪЗМОГНАТ В ТОЯ МОМЕНТ ПОЛИТИЧЕСКИ СТРАСТИ И ПРИЕМАТ ЕДИН РАЗУМЕН ИЗХОД ЧРЕЗ КОМПРОМИС, КАТО ЕДИНОДУШНО ИЗДИГНАТ ЕДИНСТВЕНАТА КАНДИДАТУРА ЗА ДЪРЖАВЕН ГЛАВА НА БЪЛГАРИЯ НА НАРОДНИЯ ПРЕДСТАВИТЕЛ МИТРОПОЛИТ ПАНКРАТИЙ. ТОВА НЕ ЩЕ БЪДЕ ПРЕЦЕДЕНТ НИТО В СВЕТОВНАТА, НИТО В НАШАТА ИСТОРИЯ, КОГАТО ЗА НАРОДЕН ВОДАЧ Е ИЗДИГАНО ДУХОВНО ЛИЦЕ.\nМИТРОПОЛИТ ПАНКРАТИЙ Е ЛИЧНОСТ НЕУТРАЛНА, ВИСОКО КУЛТУРНА, ОБРАЗОВАНА И ПОПУЛЯРНА. ТОВА БИ БИЛ ИЗХОДЪТ ОТ СЕГАШНАТА КОНСТИТУЦИОННА КРИЗА. НЕКА НЕГОВИЯТ МАНДАТ БЪДЕ РАВЕН НА МАНДАТА НА ВНС, А СЕТНЕ НОВАТА КОНСТИТУЦИЯ ЩЕ РЕШИ ТРАЙНО ПОЛОЖЕНИЕТО НА БЪДЕЩИЯ ДЪРЖАВЕН ГЛАВА.\nУЧРЕДИТЕЛЕН КОМИТЕТ НА БЪЛГАРСКАТА РАБОТНИЧЕСКА СОЦИАЛДЕМОКРАТИЧЕСКА ПАРТИЯ\nСОФИЯ, 28 ЮЛИ 1990 Г. /ПРЕССЛУЖБА "КУРИЕР"/\nСОФИЯ, 31 ЮЛИ - СЛЕДВА ПРЕДОСТАВЕНИЯТ ЗА РАЗПРОСТРАНЕНИЕ ПЪЛЕН ТЕКСТ НА ДЕКЛАРАЦИЯТА НА БЪЛГАРСКАТА НАЦИОНАЛНО-РАДИКАЛНА ПАРТИЯ /БНРП/.\nБЪЛГАРСКАТА НАЦИОНАЛНО-РАДИКАЛИА ПАРТИЯ БНРП ПРЕЦЕНЯВА, ЧЕ ВРЕМЕТО, В КОЕТО ЗАСЕДАВА Т.НАР. "ВЕЛИКО НАРОДНО СЪБРАНИЕ", Е ИЗПЪЛНЕНО С ТРАГИЗЪМ ЗА БЪЛГАРСКИЯ НАРОД. МНОГО БЪЛГАРСКИ СЕМЕЙСТВА ОТ МОРТОГАНОВО, СМИРНЕНСКИ, ЧЕРНОЛИК СА ПОДГОНЕНИ ОТ ХОРА, ИЗПОВЯДВАЩИ МОХАМЕДАНСКА РЕЛИГИЯ; БЪЛГАРСКИ ЖЕНИ СА БИТИ И МАЛТРЕТИРАНИ ЖЕСТОКО /ДОРА МЕТОДИЕВА В ЧЕРНОЛИК/. СРЕЩУ БЪЛГАРИТЕ В ХАСКОВО СА ОТПРАВЯНИ ЗАКАНИ С НОЖОВЕ И СА ЗАПЛАШВАНИ С ОТНЕМАНЕ НА ЖИВОТА ИМ. АКТИВИСТИ ОТ ДВИЖЕНИЕТО ЗА ПРАВА И СВОБОДИ /ДПС/ СНОВАТ С ОРЪЖИЕ СРЕД ЖИТЕЛИТЕ НА СЕЛАТА ПРИПЕК, ЖЪЛТУША И МАНОЛИЧ С ЦЕЛ ДА ИМ ВНУШАТ ТУРСКО НАЦИОНАЛНО САМОСЪЗНАНИЕ. И ЦЕЛИЯТ ТОЗИ НАЦИОНАЛЕН И ПОЛИТИЧЕСКИ ТЕРОР СЕ СТРУПВА ВРЪЗ ГЛАВИТЕ НА НЕЩАСТНИТЕ И ОТРУДЕНИ ХОРА САМО ЗАЩОТО СА БЪЛГАРИ И ЧИЯТО ЕДИНСТВЕНА ВИНА СЕ СЪСТОИ В ТОВА, ЧЕ ИСКАТ ДА ЖИВЕЯТ И РАБОТЯТ НА РОДНА - БЪЛГАРСКА - ЗЕМЯ.\nВ СЪЩОТО ВРЕМЕ ПРАВОЗАЩИТНИТЕ ОРГАНИ НЕ ВЗИМАТ НИКАКВИ ЕФИКАСНИ МЕРКИ, ЗА ДА ЗАЩИТЯТ ЖИВОТА И ИМОТА НА БЪЛГАРСКОТО НАСЕЛЕНИЕ. НАПРАЗНО ТО ОТПРАВЯ БЕЗНАДЕЖДНО ВЗОР КЪМ ОРГАНИТЕ НА ВЛАСТТА, ЗА ДА БЪДЕ ЗАЩИТЕНО. УВИ! ПЪЛНА АНАРХИЯ И БЕЗРЕДИЕ СЪПЪТСТВУВАТ НАЛАГАНЕТО НА НОВАТА "ДЕМОКРАЦИЯ", КОЕТО ГОВОРИ ЗА ОБЪРКАНОСТ И СЛАБОСТ НА ЦЕНТРАЛНИТЕ ОРГАНИ НА УПРАВЛЕНИЕ.\nЕТО ЗАЩО БЪЛГАРСКОТО НАСЕЛЕНИЕ ТРЯБВАШЕ ДА ПОЕМЕ САМО ЗАЩИТАТА СИ В СОБСТВЕНИТЕ СИ РЪЦЕ. ТОВА ТО НАПРАВИ ЧРЕЗ ЕФЕКТИВНИТЕ СТАЧКИ В КЪРДЖАЛИ, ПОПОВО, ХАСКОВО, РАЗГРАД, ШУМЕН И ДРУГИ ГРАДОВЕ. ВЪПРЕКИ ЧЕ ОТНОВО РЪКОВОДИТЕЛИТЕ НА КОМИТЕТИТЕ ЗА ЗАЩИТА НА НАЦИОНАЛНИТЕ ИНТЕРЕСИ И ОТЕЧЕСТВЕНАТА ПАРТИЯ НА ТРУДА СЕ МЪЧАТ ДА ТУШИРАТ НАРОДНОТО НЕДОВОЛСТВО, КАКТО ПРЕЗ ЯНУАРИ Т.Г., ПРЕКРАТЯВАЙКИ СТАЧКАТА В КЪРДЖАЛИ ПО УКАЗАНИЕ НА УПРАВЛЯВАЩАТА НОМЕНКЛАТУРА, НА ЧИИТО ИНТЕРЕСИ СЛУЖАТ, БЪЛГАРСКАТА НАЦИОНАЛНО-РАДИКАЛИА ПАРТИЯ ЩЕ ПРОДЪЛЖИ БОРБАТА, ДОКАТО НЕ БЪДЕ НАДЕЖДНО ГАРАНТИРАН ЖИВОТЪТ, ИМОТЪТ И ЧЕСТТА НА БЪЛГАРИТЕ В РАЙОНИТЕ СЪС СМЕСЕНО БЪЛГАРО-МОХАМЕДАНСКО НАСЕЛЕНИЕ, ДОКАТО НЕ БЪДАТ КАСИРАНИ "ДЕПУТАТИТЕ" ОТ ЕКСТРЕМИСТКОТО ДПС, ВОЮВАЩО ЗА СЪЗДАВАНЕ НА ПОЛИТИЧЕСКИ АВТОНОМНИ ТУРСКИ ОБЛАСТИ В МАЙКА БЪЛГАРИЯ, А САМОТО ДПС НЕ БЪДЕ ПОСТАВЕНО ИЗВЪН РАМКИТЕ НА ЗАКОНА.\nДА ЖИВЕЕ ЕДИННА И НЕДЕЛИМА БЪЛГАРИЯ!\nСОФИЯ, 21 ЮЛИ 1990 Г. ПРЕДСЕДАТЕЛ НА БНРП:\nСОФИЯ, 31 ЮЛИ - СЛЕДВА ПРЕДОСТАВЕНИЯТ ЗА РАЗПРОСТРАНЕНИЕ ПЪЛЕН ТЕКСТ НА ДЕКЛАРАЦИЯТА НА КОНФЕДЕРАТИВНИЯ СЪВЕТ НА КОНФЕДЕРАЦИЯТА НА ТРУДА "ПОДКРЕПА".\nПРИЕМАМЕ ОТГОВОРА НА ВЕЛИКОТО НАРОДНО СЪБРАНИЕ КАТО ДЕКЛАРИРАНО ЖЕЛАНИЕ В НАЙ-КРАТЪК СРОК ДА ИЗБЕРЕ ПРЕЗИДЕНТ И СЪСТАВИ ПРАВИТЕЛСТВО. НО ПОСЛЕДВАЛОТО РАЗВИТИЕ НИ КАРА С ОСОБЕНО ВНИМАНИЕ ДА СЛЕДИМ РАБОТАТА МУ И СПАЗВАНЕТО НА КОНСТИТУЦИОННИТЕ СРОКОВЕ.\nСЛЕД КАТЕГОРИЧНИЯ ОТКАЗ НА СДС, БЗНС И ДПС ДА УЧАСТВАТ В КОАЛИЦИЯ, ПАРТИЯТА, ИМАЩА ПАРЛАМЕНТАРНО МНОЗИНСТВО, Е ДЛЪЖНА ДА СЪСТАВИ КАБИНЕТ.\nСЪЩЕВРЕМЕННО ПРЕДВИД ТЕЖКАТА ИКОНОМИЧЕСКА ОБСТАНОВКА КТ "ПОДКРЕПА", ВЯРНА НА СВОИТЕ ПРИНЦИПИ, НАСТОЯВА КАТЕГОРИЧНО:\n1. ДА НЕ СЕ ОГРАНИЧАВАТ ОТ ПРАВИТЕЛСТВОТО ГРАЖДАНСКИТЕ ПРАЬа ПОД КАКЪВТО И ДА Е ПРЕДЛОГ. ТОВА Е ОПАСНА ТЕНДЕНЦИЯ КЪМ ПОЛИЦЕЙСКО ОБЩЕСТВО.\n2. НЕЗАБАВНО ЗАМРАЗЯВАНЕ НА ЦЕНИТЕ ДО НАЧАЛОТО НА ИНДЕКСАЦИЯ НА ДОХОДИТЕ.\n3. МИНИСТЕРСКИЯТ СЪВЕТ ДА НЕ ИЗДАВА НОРМАТИВНИ ДОКУМЕНТИ, ЗАСЯГАЩИ СОЦИАЛНИ ПРОБЛЕМИ, БЕЗ ПРЕДВАРИТЕЛНО ДА ВЗЕМЕ МНЕНИЕТО НАСИНДИКАТИТЕ. КАТО ОСНОВА ЗА ВСИЧКИ АКТОВЕ ПО ИКОНОМИЧЕСКАТА РЕФОРМА ДА СЕ ИЗПОЛЗВАТ КОНСУЛТАЦИИТЕ МЕЖДУ КОМИСИИТЕ НА ВЕЛИКОТО НАРОДНО СЪБРАНИЕ, МИНИСТЕРСКИЯ СЪВЕТ И СИНДИКАТИТЕ.\n4. ПРАВИТЕЛСТВОТО ДА ПУБЛИКУВА ГРАНИЦАТА НА СОЦИАЛНИЯ МИНИМУМ. ИНДЕКСАЦИЯТА НА ДОХОДИТЕ ПОД СОЦИАЛНИЯ МИНИМУМ ДА СТАВА ИЗПРЕВАРВАЩО, А НА ОСТАНАЛИТЕ СЛЕД ВСЕКИ 10 ПРОЦЕНТА РЪСТ НА ИНФЛАЦИЯТА.\n5. ДЪРЖАВНИТЕ ОРГАНИ ДА ПРОДАВАТ ДЪРЖАВНО ИМУЩЕСТВО САМО ПРИ ПУБЛИЧНИ ТЪРГОВЕ И СЛЕД СЪГЛАСИЕТО НА ТРУДОВИТЕ КОЛЕКТИВИ.\n6. ДА СЕ ВЪВЕДАТ СТИМУЛИРАЩИ КРЕДИТНА И ДАНЪЧНА СИСТЕМА И МИТНИЧЕСКИ ОБЛЕКЧЕНИЯ ЗА ЧАСТНИЯ И КООПЕРАТИВНИЯ СЕКТОР С ЦЕЛ РАЗКРИВАНЕ НА НОВИ РАБОТНИ МЕСТА.\nНАСТОЯВАМЕ ЗА НЕЗАБАВНИ МЕРКИ ОТ СТРАНА НА ПРАВИТЕЛСТВОТО ЗА ИЗПЪЛНЕНИЕ НА ТЕЗИ ИСКАНИЯ.\nСОФИЯ, 31 ЮЛИ - СЛЕДВА ПРЕДОСТАВЕНИЯТ ЗА РАЗПРОСТРАНЕНИЕ ПЪЛЕН ТЕКСТ НА ПОЛИТИЧЕСКА ПОЗИЦИЯ "ДЕМОКРАЦИЯТА НЕ ПРОЩАВА НА НИКОГО" /ЧАСТ ПОСЛЕДНА/ НА ПРОГРЕСИВНАТА НАРОДНА ПАРТИЯ - ГАБРОВО.\nОСОБЕНО НЕДОСТОЙНО БЕ ПОВЕДЕНИЕТО НА НЯКОИ ЛИДЕРИ НА СДС СЛЕД ИЗБОРИТЕ НА 10 ЮНИ. САМОНАДЕЯНИ ДО САМОЗАБРАВА, ТЕ НЕ ИСКАХА И ДА ЧУЯТ ЗА ЕВЕНТУАЛНА ЗАГУБА И ПЪРВОНАЧАЛНО НЕ МОЖАХА ДА ПОВЯРВАТ ВЪВ ФАКТА НА ПОРАЖЕНИЕТО. ВЪПРЕКИ ЧЕ МЕТРОНОМЪТ НА СДС БЕШЕ ЗАСЯКЪЛ ДОСТА ПРЕДИ ИЗБОРНИЯ ДЕН, КОГАТО ЧОВЕК НЕ ВИЖДА СОБСТВЕНИТЕ СИ КУСУРИ, ГИ ТЪРСИ У ДРУГИТЕ. ВМЕСТО ДА ПРИЕМАТ НЕУСПЕХА С ЧЕСТ И ДОСТОЙНСТВО, КАКТО ПОДОБАВА НА ИСТИНСКИ ПОЛИТИЦИ, ТЕ НАДАДОХА НЕИСТОВ ВОЙ ЗА "ЧУДОВИЩНИ МАНИПУЛАЦИИ”, ЗА "УЖАСНИ ФАЛШИФИКАЦИИ", ЗА НАТИСК, ЗАПЛАХИ, СТРАХ И Т.Н. А ПРЕДИ 10 ЮНИ ГОВОРЕХА ДРУГО. НАРОДЪТ, В КОЙТО ДОСЕГА СЕ КЛЕХА, СЕ ОКАЗА ЗА ТЯХ НЕДОРАСЪЛ И НЕБЛАГОДАРЕН И С КУЛТУРНО-ПОЛИТИЧЕСКО НИВО ПОД ТОВА НА НАРОДИТЕ НА АЗИЯ, АФРИКА И ЛАТИНСКА АМЕРИКА. А НЯКОИ ОБВИНИХА В "МАНИПУЛАЦИИ" ДОРИ ЗАПАДНОГЕРМАНСКАТА ФИРМА ИНФАС ЗА ТОВА, ЧЕ СЪОБЩИ ПРОГНОЗАТА СИ ЗА РЕЗУЛТАТИТЕ ОТ ИЗБОРИТЕ 6 ЧАСА СЛЕД ПРИКЛЮЧВАНЕ НА ГЛАСУВАНЕТО... ДОКАЗАТЕЛСТВА ЗА "УЖАСНИТЕ ФАЛШИФИКАЦИИ" ОБАЧЕ НИКОЙ НЕ ПРЕДСТАВИ, ВЪПРЕКИ ЧЕ РЕЗУЛТАТИТЕ ОТ ИЗБОРИТЕ БЯХА ИЗВЕСТНИ НА ОСНОВНИТЕ ПОЛИТИЧЕСКИ СИЛИ, НА СДРУЖЕНИЕТО ЗА ЧЕСТНИ ИЗБОРИ, НА СДРУЖЕНИЕТО ЗА СВОБОДНИ И ДЕМОКРАТИЧНИ ИЗБОРИ И НА ЧУЖДЕСТРАННИТЕ ГОСТИ ОЩЕ СЛЕД ПРЕБРОЯВАНЕТО НА БЮЛЕТИНИТЕ. НИКОИ НЕ КАЗА И КАК СА СТАНАЛИ ТЕЗИ ФАЛШИФИКАЦИИ, И КАК СА СЕ ОТРАЗИЛИ НА КРАЙНИЯ ИЗБОРЕН РЕЗУЛТАТ ПРИ ТОЗИ ПЪЛЕН И ВСЕСТРАНЕН КОНТРОЛ. И ТЪЙ КАТО НА ИЗБРАНИТЕ ВЪВ ВЕЛИКОТО НАРОДНО СЪБРАНИЕ /ВНС/ ДЕПУТАТИ ВСЕ ПАК ИМ СТАНА НЕУДОБНО ДА ВЗЕМАТ УЧАСТИЕ В ТОЗИ ЦИРК - ТЕ СИ ИЗПЪЛНИХА ЦЕЛИТЕ, А И НОВИЯТ ИМ ПОЛИТИЧЕСКИ СТАТУТ НЕ ПОЗВОЛЯВА ТОВА, - ПОЛИТИЧЕСКОТО ШОУ БЕШЕ ПРОДЪЛЖЕНО ОТ ЧАСТ ОТ СТУДЕНТСТВОТО.\nСАМО ЧЕ НАРОДЪТ СЕ ПОИЗМОРИ ОТ ПОЛИТИЧЕСКОТО НАПРЕЖЕНИЕ И СИ ГЛЕДА РАБОТАТА. И ХИЧ НЕ ГО Е ЕНЯ КОЙ КОЛКО СЕ Е "ПРОБУДИЛ" И КОЙ ЗА КАКВО ГЛАДУВА. БЪЛГАРИЯ ВЕЧЕ ИМА ЗАКОННО ИЗБРАН ПАРЛАМЕНТ И ЛЕГИТИМНА ПОЛИТИЧЕСКА ВЛАСТ, КОЯТО ЩЕ РЕШАВА ОБЩЕСТВЕНИТЕ ВЪПРОСИ.\nМОРАЛНИЯТ ОБЛИК НА НЯКОИ ЛИДЕРИ НА СДС СЕ ДОПЪЛВА И ОТ ЛИПСАТА НА СКРОМНОСТ. "ВРЕМЕТО Е НАШЕ! ", "НИЕ КАТО СПЕЧЕЛИМ ИЗБОРИТЕ...“ "НИЕ НЯМА НАЧИН ДА НЕ СПЕЧЕЛИМ ИЗБОРИТЕ..." И Т.Н. И Т.Н.\nСПЕЧЕЛИХТЕ ГИ, ГОСПОДА. И КАКТО Я КАРАТЕ, ЩЕ СПЕЧЕЛИТЕ И СЛЕДВАЩИТЕ. А ПРЕЗ ТОВА ВРЕМЕ ДЕЦАТА НИ ЩЕ ПОРАСНАТ И ЩЕ ПОЖЪНАТ ПЛОДОВЕТЕ НА ГЕРОИЧНИЯ ВИ ТРУД... А СЕГА ЩЕ ЦИТИРАМ ДУМИТЕ НА ИЗВЕСТЕН НАШ РЕЖИСЬОР /КОЙТО ОРГАНИЗИРА ПЪРВИЯ МИТИНГ СЛЕД 10 НОЕМВРИ/, КАЗАНИ НА ЕДНО СЪБРАНИЕ В СТОЛИЦАТА: "ТЕ НИ ОТНЕХА ВРЕМЕТО, ОТНЕХА НИ И ВЪЗДУХА И СИ ГО ЗАТВОРИХА В ТИЯ СТОМАНЕНИ БУТИЛКИ. НА ТЯХ ПИШЕ: "СДС - ВЪЗДУХ ПОД НАЛЯГАНЕ". ШЕГИ ИМА НАВСЯКЪДЕ, НО КОГАТО ПОЛИТИЦИ СТАНАТ ЗА СМЯХ, ТРЯБВА ДА СЕ ПОЗАМИСЛЯТ ДОКЪДЕ СА СТИГНАЛИ И КЪДЕ ИМ Е МЯСТОТО. С ПРОЧУТИЯ НАШ ДЪРЖАВНИК СЕ СМЕЕХМЕ ЦЕЛИ 35 ГОДИНИ, НО НИКОЙ НЕ МУ ГО КАЗВАШЕ. И ТОЙ СИ УПРАВЛЯВАШЕ, А НАРОДЪТ МУ СЕ СМЕЕШЕ. И НАКРАЯ И НА ДЪРЖАВНИКА, И НА НАРОДА МУ СТИГНА ДО ПЛАЧ. НЕ ИСКАМЕ ДА ДРАМАТИЗИРАМЕ НЕЩАТА И ДА СПЕКУЛИРАМЕ СЪС СЛАБОСТИТЕ НА ЧОВЕШКАТА ПРИРОДА. ВСЕКИ СИ ИМА СЛАБОСТИ И ДОПУСКА ГРЕШКИ. НО ИСТИНСКИЯТ ПОЛИТИК ЗАДЪЛЖИТЕЛНО ТРЯБВА ДА ПРИТЕЖАВА ВИСОК МОРАЛ И НИЕ СЪВСЕМ НЕ СМЕ СИГУРНИ, ЧЕ ГОЛЯМА ЧАСТ ОТ ЛИДЕРИТЕ И ДЕПУТАТИТЕ НА СДС ГО ПРИТЕЖАВАТ. ЗАЩОТО МОРАЛНИЯТ ПРИНЦИП У ЧОВЕКА НИКОГА НЕ УГАСВА. "ИСТИНСКАТА ПОЛИТИКА, ПИШЕ КАНТ, НЕ МОЖЕ ДА НАПРАВИ КРАЧКА, ПРЕДИ ТОВА ДА Е ПРИЗНАЛА ВЪРХОВЕНСТВОТО НА МОРАЛА; ЗАЩОТО МОРАЛЪТ РАЗСИЧА ВЪЗЕЛА, КОЙТО ПОЛИТИКАТА НЕ Е В СЪСТОЯНИЕ ДА РАЗВЪРЖЕ, КОГАТО ДВЕТЕ ВЛЯЗАТ В КОНФЛИКТ ПОМЕЖДУ СИ. ВСЯКА ПОЛИТИКА ТРЯБВА ДА ПОДВИЕ КОЛЕНЕ ПРЕД ПРАВОТО И МОРАЛА, НО В ЗАМЯНА МОЖЕ ДА СЕ НАДЯВА МАКАР И БАВНО ДА СТИГНЕ ОНАЗИ СТЕПЕН, КЪДЕТО ТРАЙНО ЩЕ БЛЕСТИ."\nБЪДЕЩИТЕ КАНДИДАТ-ПОЛИТИЦИ ДОБРЕ ТРЯБВА ДА ЗНАЯТ ТОВА. ЗАЩОТО ДЕМОКРАЦИЯТА НАЛАГА ВИСОКИ КРИТЕРИИ И ИЗИСКВАНИЯ И НЕ ТЪРПИ ПОСРЕДСТВЕНОСТ, СЛУЧАЙНОСТИ, КРАЙНОСТИ И САМООЦЕНКИ. ОБЩЕСТВОТО НЕ МОЖЕ ДА СЕ ЛЮШКА ОТ КРАЙНОСТ В КРАЙНОСТ И ДОСЕГАШНАТА ЕКСТРЕМАЛНА СИТУАЦИЯ ЩЕ ОТСТЪПИ МЯСТО НА ПО-СПОКОЕН И УРАВНОВЕСЕН ПОЛИТИЧЕСКИ ЖИВОТ, РЕГУЛИРАН ОТ ПО-ЦИВИЛИЗОВАНИ ОТНОШЕНИЯ.\nБЪДЕЩОТО ПРЕГРУПИРАНЕ НА ПОЛИТИЧЕСКИТЕ СИЛИ ОКОЛО ТРАЙНИ ИДЕЙНИ И ПОЛИТИЧЕСКИ ЦЕННОСТИ В ЛЕВИЦА, ДЕСНИЦА И ЦЕНТЪР ЩЕ ПОСТАВИ НЕЩАТА НА МЯСТОТО ИМ. В СЛЕДВАЩИТЕ ПАРЛАМЕНТАРНИ ИЗБОРИ ОПОЗИЦИЯТА ЩЕ БЪДЕ ИЗПРАВЕНА ПРЕД НЕ ПО-МАЛКИ ТРУДНОСТИ ОТ ДОСЕГАШНИТЕ. И АКО ДОТОГАВА СДС ОСТАНЕ В НАСТОЯЩИЯ СИ ВИД, СЪСТАВ И ФОРМИ НА ИЗЯВА, ЕДВА ЛИ ЩЕ ПРИВЛЕЧЕ ПОВЕЧЕ ИЗБИРАТЕЛИ ОТ СЕГАШНИТЕ ПОРАДИ СЛЕДНИТЕ СЪОБРАЖЕНИЯ: 1/ПРЕЗ ТОВА ВРЕМЕ БСП ЩЕ СЕ ОЧИСТИ /ПОНЕ В РЪКОВОДНИТЕ СИ ОРГАНИ/ ОТ КОНСЕРВАТИВНИТЕ И КОМПРОМЕТИРАНИТЕ КАДРИ И ЩЕ ЗАДЪЛБОЧИ ОБНОВЛЕНИЕТО СИ В ДУХА НА МОДЕРНИТЕ ЕВРОПЕЙСКИ ЛЕВИ ПАРТИИ; 2/ ЗАКОНОДАТЕЛСТВОТО ЩЕ БЪДЕ ОБНОВЕНО С ОГЛЕД ИЗГРАЖДАНЕ НА ДЕМОКРАТИЧНО ГРАЖДАНСКО ОБЩЕСТВО С НОВИ ДЕМОКРАТИЧНИ СТРУКТУРИ И ОТНОШЕНИЯ; 3/ ЩЕ БЪДАТ СЪЗДАДЕНИ НЕОБХОДИМИТЕ И ТРАЙНИ ПРАВНО-ИКОНОМИЧЕСКИ УСЛОВИЯ ЗА РАЗВИТИЕ НА ЧАСТНАТА СОБСТВЕНОСТ, ВКЛЮЧИТЕЛНО И ЗА ЧАСТНАТА СОБСТВЕНОСТ ВЪРХУ ЗЕМЯТА; 4/ ЩЕ СЕ ПРЕМИНЕ КЪМ ПАЗАРНООРИЕНТИРАНА ИКОНОМИКА; 5/ ОБЩЕСТВЕНИЯТ ЖИВОТ ЩЕ БЪДЕ ИЗЦЯЛО ДЕИДЕОЛОГИЗИРАН; 6/ ЩЕ ЛИПСВА ЕУФОРИЯТА ОТ ИЗТЕКЛИТЕ ПРЕДИЗБОРНИ МЕСЕЦИ. ТАКА ЧЕ ДОСЕГАШНИТЕ АРГУМЕНТИ НА ОПОЗИЦИЯТА НЯМА ДА ВЪРШАТ РАБОТА. ЩЕ ОСТАНАТ ТЕЖКИТЕ ИКОНОМИЧЕСКИ ПРОБЛЕМИ, ЗА КОИТО НИ Е ИЗВЕСТНО И НА КОИТО СМЕ СВИКНАЛИ, НО ТЕ И В НАСТОЯЩАТА КАМПАНИЯ НЕ ИЗИГРАХА РЕШАВАЩА РОЛЯ. ТИЯ, КОИТО ЩЕ СЕ ЗАНИМАВАТ С ПОЛИТИКА, ДОБРЕ ТРЯБВА ДА ЗНАЯТ КАКВО ТРЯБВА ДА ПРИТЕЖАВАТ И КАК ТРЯБВА ДА ДЕЙСТВАТ, А ТИЯ, КОИТО ЩЕ ГИ ИЗБИРАТ, КОГО ДА ИЗБИРАТ. И ДА НЕ ЗАБРАВЯТ: СОФИЯ НЕ Е БЪЛГАРИЯ!\nГАБРОВО, ЮНИ 1990 Г. /ПРЕССЛУЖБА "КУРИЕР"/\nСОФИЯ, 31 ЮЛИ - СЛЕДВА ПЪЛНИЯТ ТЕКСТ НА ПРЕДОСТАВЕНОТО ЗА РАЗПРОСТРАНЕНИЕ ОТВОРЕНО ПИСМО ОТ ЖИТЕЛИТЕ НА "ГРАДОВЕТЕ НА ИСТИНАТА" В БЛАГОЕВГРАД, БУРГАС, ВАРНА, ВРАЦА, ПАЗАРДЖИК, ПЛЕВЕН, ПЛОВДИВ, РУСЕ И СОФИЯ.\nНАДЕЖДИТЕ НИ ЗА ДЕЛОВА И КОНСТРУКТИВНА РАБОТА В ПАРЛАМЕНТА ПРИКЛЮЧИХА. БЕЗСИЛИЕТО ДА СЕ ОТЪРСИТЕ ОТ ПАРТИЙНИТЕ СИ ПРИСТРАСТИЯ В ПРОЦЕДУРАТА ПО ПРЕЗИДЕНТСКИЯ ИЗБОР ЗАСТРАШАВА ГРАЖДАНСКИЯ МИР В СТРАНАТА, ДОВЕЖДА ГРАЖДАНИТЕ НА БЪЛГАРИЯ ДО ПСИХОЛОГИЧЕСКИ СТРЕС.\nНА ФОНА НА ТОТАЛНАТА РАЗРУХА, НА СТРЕМИТЕЛНОТО ПОКАЧВАНЕ НА ЦЕНИТЕ И ЦИНИЧНОТО ПОВИШАВАНЕ НА ЗАПЛАТИТЕ НА ЧАСТ ОТ НОМЕНКЛАТУРАТА ВИЕ ПРОДЪЛЖАВАТЕ ДА ИГРАЕТЕ РОЛЯТА НА ПАРЛАМЕНТАРИСТИ В ПРАВОВА ДЪРЖАВА. АБСУРД Е ДА ПОДДЪРЖАТЕ ПОВЕЧЕ ТОЗИ ЛУКС - ОСОБЕНО ПАРЛАМЕНТАРНАТА ГРУПА НА БСП, КОЯТО СЕ РАЗКЪСВА МЕЖДУ ПАРТИЙНАТА ДИСЦИПЛИНА И ЖЕЛАНИЕТО ЗА ПРОМЯНА. ТАКА КОМУНИСТИТЕ /СОЦИАЛИСТИ/ ПРЕНЕСОХА В ПАРЛАМЕНТА МАНТАЛИТЕТА НА НЕРАЗГРАДЕНИТЕ ТОТАЛИТАРНИ СТРУКТУРИ И ВЗАИМООТНОШЕНИЯ. НАЙ-ДРАСТИЧНО СЛЕДСТВИЕ ОТ ТОВА Е ФАКТЪТ, ЧЕ ВМЕСТО ДА УДОСТОВЕРИ СВОЯТА ЛЕГИТИМНОСТ, ПАРЛАМЕНТЪТ ВЗЕМА СЪДБОНОСНИ РЕШЕНИЯ С ГЛАСОВЕТЕ НА ДЕПУТАТИ, КОИТО УТРЕ, СЛЕД КАТО БЪДАТ РАЗОБЛИЧЕНИ, ЩЕ ТРЯБВА ДА ГО НАПУСНАТ.\nВ ТАЗИ СИТУАЦИЯ НА 27 ЮЛИ, ПЕТЪК, ВЕЧЕРТА ПАРЛАМЕНТЪТ СТИГНА СВОЯТА КРИТИЧНА ТОЧКА. В ДИРЕКТНО ИЗЛЪЧЕНОТО ЗАСЕДАНИЕ НА ВЕЛИКОТО НАРОДНО СЪБРАНИЕ /ВНС/ БЪЛГАРСКИТЕ ГРАЖДАНИ ЧУХА НЕЛЕПОТО ПРЕДЛОЖЕНИЕ ЯВЯВАНЕТО НА ТОДОР ЖИВКОВ ПРЕД ПАРЛАМЕНТА ДА СТАНЕ ПРИ ЗАКРИТИ ВРАТИ И ПРИ ЕДИН СЦЕНАРИЙ, КОЙТО ИЗКЛЮЧВА ВЪЗМОЖНОСТТА НА УСТАНОВЯВАНЕ НА ИСТИНАТА. НИЕ СМЕ УДИВЕНИ ОТ ПОЛИТИЧЕСКОТО КЪСОГЛЕДСТВО НА БЮРОТО НА ВНС И СЕДМИНАТА ДЕПУТАТИ, ПРЕДСТАВЯЩИ БСП, СДС, БЗНС И ДПС, КОИТО ПОЗВОЛИХА ТЕХНИЯТ ПРОЕКТ ЗА СРЕЩА С ТОДОР ЖИВКОВ ДА БЪДЕ ОГЛАСЕН БЕЗ ПРЕДВАРИТЕЛНА КОНСУЛТАЦИЯ С ПОЛИТИЧЕСКИТЕ СИЛИ В ПАРЛАМЕНТА, И ТО ВЪВ ВРЕМЕ, КОГАТО ВСЯКА ПОГРЕШНА СТЪПКА МОЖЕ ДА ДОВЕДЕ И ДОВЕДЕ ДО ГРАЖДАНСКИ ПРОТЕСТ С НЕКОНТРУЛИРУЕМИ ПОСЛЕДИЦИ.\nИЗХОДЪТ БЕШЕ В РЪЦЕТЕ НА ПРЕДСЕДАТЕЛЯ НА ВЕЛИКОТО НАРОДНО СЪБРАНИЕ. И ТОЧНО ТОЙ Е ВИНОВНИКЪТ ЗА ИНЦИДЕНТА, КОЙТО ПОВТОРИ 14 ДЕКЕМВРИ 1989 ГОДИНА. ГОСПОДИН ТОДОРОВ НЕ САМО ПРЕДСТАВИ ПРОЕКТА ЗА ОКОНЧАТЕЛЕН, НО И ПОБЪРЗА ДА ГО ПОДЛОЖИ НА ГЛАСУВАНЕ. НЕГОВИЯТ ВОЛЕН ИЛИ НЕВОЛЕН ОПИТ ДА ЗАБЛУДИ ПАРЛАМЕНТА ПРЕДИЗВИКА СТРУПВАНЕТО НА ХИЛЯДИ ХОРА ПРЕД СГРАДАТА НА ВНС. ПРЕДИЗВИКА И НЕРВНА КРИЗА СРЕД ДЕПУТАТИТЕ. ОТ ТОВА ПОСЛЕДВА ОСТАВКАТА НА ГЕНЕРАЛ СЕМЕРДЖИЕВ, ЕДИН ОТ МАЛЦИНАТА ЧЛЕНОВЕ НА БСП, КОИТО НА ПРАКТИКА ОТСТОЯВАТ МИРНИЯ ПРЕХОД КЪМ ДЕМОРАЦИЯ.\nНИЕ ИЗРАЗЯВАМЕ ОТКРИТО СВОЕТО СЪМНЕНИЕ, ЧЕ ИМЕННО ТАКЪВ ПРЕДСЕДАТЕЛ ВИ Е НЕОБХОДИМ, УВАЖАЕМИ ГОСПОДА НАРОДНИ ПРЕДСТАВИТЕЛИ. ВМЕСТО ДА ПРИЕМЕТЕ ОСТАВКАТА НА ГЕНЕРАЛ СЕМЕРДЖИЕВ, ПО-ДОБРЕ Е ДА ПОИСКАТЕ ОСТАВКАТА НА АКАДЕМИК НИКОЛАЙ ТОДОРОВ.\nНИЕ ОЩЕ ВЕДНЪЖ ВИ ПРИЗОВАВАМЕ ДА НЕ ПРЕВРЪЩАТЕ ПАРЛАМЕНТА В ТЕАТРАЛНА СЦЕНА. ТОЙ Е ФОРУМ, КЪДЕТО ПО СИЛАТА НА ВАШАТА КЛЕТВА СТЕ ПРИЗВАНИ ДА РЕШАВАТЕ СЪДБАТА НА БЪЛГАРИЯ.\nСОФИЯ, 29 ЮЛИ 1990 ГОДИНА /ПРЕССЛУЖБА "КУРИЕР"/\nСОФИЯ, 31 ЮЛИ - СЛЕДВА ПЪЛНИЯТ ТЕКСТ НА ПРЕДОСТАВЕНОТО ЗА РАЗПРОСТРАНЕНИЕ КОМЮНИКЕ НА ИЗПЪЛНИТЕЛНИТЕ СЪВЕТИ НА ПОЛИТИЧЕСКИ КЛУБ "МЛАДА ДЕМОКРАЦИЯ", ФЕДЕРАЦИЯТА НА НЕЗАВИСИМИТЕ СТУДЕНТСКИ ДРУЖЕСТВА /ФНСД/ И АКАДЕМИЧЕН ФОРУМ "МЛАДА ДЕМОКРАЦИЯ".\nПО ПОВОД НА ПАГУБНОТО УПРАВЛЕНИЕ НА ПРАВИТЕЛСТВОТО НА Г-Н АНДРЕЙ ЛУКАНОВ, ВОДЕЩО ДО ЕСКАЛАЦИЯ И ЗАДЪЛБОЧАВАНЕ НА СЪЩЕСТВУВАЩАТА ПОЛИТИЧЕСКА КРИЗА, ИЗПЪЛНИТЕЛНИТЕ СЪВЕТИ НА ПОЛИТИЧЕСКИ КЛУБ "МЛАДА ДЕМОКРАЦИЯ", ФЕДЕРАЦИЯТА НА НЕЗАВИСИМИТЕ СТУДЕНТСКИ ДРУЖЕСТВА И АКАДЕМИЧНЕН ФОРУМ "МЛАДА ДЕМОКРАЦИЯ" НА СВОИ ЗАСЕДАНИЯ ВЗЕХА РЕШЕНИЯ ЗА ПРИВЕЖДАНЕ НА СЪЩЕСТВУВАЩИТЕ СТАЧНИ СТРУКТУРИ В ПОВИШЕНА ГОТОВНОСТ.\nНАДЯВАМЕ СЕ, ЧЕ В МАКСИМАЛНО КРАТЪК СРОК ВЕЛИКОТО НАРОДНО СЪБРАНИЕ ЩЕ ЗАЕМЕ КОНСТРУКТИВНА ПОЗИЦИЯ, КОЯТО ДА ПРЕДОТВРАТИ БЪДЕЩИТЕ, НЕПРЕДВИДИМИ ЗА НАЦИЯТА ПОСЛЕДИЦИ.\nЗА ПК "МЛАДА ДЕМОКРАЦИЯ": ИВАН САВОВ\nЗА ФНСД: ВАСИЛ ПЕТРОВ\nЗА АФ "МЛАДА ДЕМОКРАЦИЯ": ХРИСТО АНДРЕЕВ\nСОФИЯ, 31 ЮЛИ - СЛЕДВА ПЪЛНИЯТ ТЕКСТ НА ПРЕДОСТАВЕНИЯ ЗА РАЗПРОСТРАНЕНИЕ АПЕЛ НА ДВИЖЕНИЕТО "ЖЕНИ И МАЙКИ ПРОТИВ НАСИЛИЕТО".\nЕДНА БЪЛГАРСКА МАЙКА БАВНО УМИРА. НЕЧУТА ОТ ХОРАТА, ЦВЕТАНКА ВЛАДОВА ОТ РУСЕ ГЛАДУВА ВЕЧЕ 20 ДНИ. ИСКАНИЯТА И ВЪПРОСИТЕ Й СА НАСОЧЕНИ КЪМ БЪЛГАРСКА ТЕЛЕВИЗИЯ И ЛИЧНО КЪМ Г-Н КИВОРКЯН.\nЖИВОТЪТ Й Е В ОПАСНОСТ И НИЕ, ЖЕНИТЕ И МАЙКИТЕ ОТ ДВИЖЕНИЕТО, НЕ МОЖЕМ ДА ОСТАНЕМ БЕЗУЧАСТНИ.\nНАСТОЯТЕЛНО АПЕЛИРАМЕ ТЯ ДА БЪДЕ ЧУТА! А ЗА ДА НЯМА ПОВЕЧЕ РИСК ЗА НИТО ЕДИН ЧОВЕШКИ ЖИВОТ, НЕКА ПРОБЛЕМИТЕ, ВЪЗНИКВАЩИ И ПОРАЖДАНИ ОТ ДЕМОКРАТИЗАЦИЯТА НА ОБЩЕСТВОТО, ДА БЪДАТ ОТПРАВЯНИ ЗА РЕШАВАНЕ ОТ СЪОТВЕТНИТЕ КОМПЕТЕНТНИ ИНСТИТУЦИИ И ПАРЛАМЕНТА.\nЧОВЕШКИЯТ ЖИВОТ НЕ ТРЯБВА ДА БЪДЕ РАЗМЕННА МОНЕТА, ОСОБЕНО В ТЕЗИ СЪДБОНОСНИ ЗА БЪЛГАРИЯ ДНИ.\nСОФИЯ, 31 ЮЛИ - СЛЕДВА ПРЕДОСТАВЕНИЯТ ЗА РАЗПРОСТРАНЕНИЕ ПЪЛЕН ТЕКСТ НА ДЕКЛАРАЦИЯТА НА ИНИЦИАТИВАТА ГРАЖДАНСКО НЕПОДЧИНЕНИЕ /НЕПОЛИТИЧЕСКА ОРГАНИЗАЦИЯ/.\nСЛЕД ОБЩО РЕШЕНИЕ НА ЧЛЕНОВЕТЕ НА ИНИЦИАТИВА ГРАЖДАНСКО НЕПОДЧИНЕНИЕ /ИГН/ ДЕКЛАРИРАМЕ САМОСТОЯТЕЛНОСТ НА СВОИТЕ ДЕЙСТВИЯ И ИНИЦИАТИВИ. ТОВА Е ПРОДИКТУВАНО ОТ МОТИВАЦИЯТА, ЧЕ ДЕЙСТВИЯТА НА СПАРТАК КОНСТАНТИНОВ И ЙОРДАН ПЕТКОВ СА МУДНИ, НЕОРГАНИЗИРАНИ И ВОДЯТ ДО РАЗЦЕПЛЕНИЕ.\nИГН ЩЕ ТЪРСИ КОНТАКТ С ВСИЧКИ НЕПОЛИТИЧЕСКИ ОРГАНИЗАЦИИ И ЩЕ БЪДЕ ОПОНЕНТ НА ВСИЧКИ НЕСПРАВЕДЛИВИ ДЪРЖАВНИЧЕСКИ РЕШЕНИЯ, КОИТО СА В УЩЪРБ НА БЪЛГАРСКИЯ НАРОД. ЧЛЕНОВЕТЕ НА ДВИЖЕНИЕТО ЩЕ ВЗЕМАТ КОЛЕКТИВНО РЕШЕНИЕ ЗА ВСЯКО ДЕЙСТВИЕ И АКТ ЗА ГРАЖДАНСКО НЕПОДЧИНЕНИЕ. НОВИ ЧЛЕНОВЕ СЕ ПРИЕМАТ НА ОБЩО СЪБРАНИЕ С КВОТА ОТ ВСИЧКИ ЧЛЕНОВЕ.\nДОКУМЕНТАЦИЯТА ЗА ВСИЧКИ АКТОВЕ СЕ ПОДПИСВА ОТ ВСИЧКИ ЧЛЕНОВЕ, КОИТО УЧАСТВУВАТ В ГРАЖДАНСКО НЕПОДЧИНЕНИЕ. ВСИЧКИ ОСТАНАЛИ ПРЕДСТАВИТЕЛНИ КНИЖА СЕ ПОДПИСВАТ ОТ ИЗБРАНОТО НА ОБЩО СЪБРАНИЕ РЪКОВОДСТВО.\nПРИ ИСКАНИЯТА СИ ИГН ЩЕ СЕ РЪКОВОДИ ОТ ЗАКОННИ ПОЛИТИЧЕСКИ, ИКОНОМИЧЕСКИ, ИДЕОЛОГИЧЕСКИ, НРАВСТВЕНИ, КУЛТУРНИ И РЕЛИГИОЗНИ ПРИНЦИПИ, КАКТО И С МИРНИ СРЕДСТВА, БЕЗ НАСИЛИЕ.\nНА СВОЕ ЗАСЕДАНИЕ ИГН ОДОБРИ ЗА СВОЕ РЪКОВОДСТВО СЛЕДНИТЕ ЧЛЕНОВЕ: ПРЕДСЕДАТЕЛ - ЕВГЕНИЯ ЛЮБОМИРОВА САМАН; СЕКРЕТАР - СТЕФКА ДЕЧКОВА ДЕЧКОВА И ГОВОРИТЕЛ - ЖИВКО ГЕОРГИЕВ ДЖУНДЕКОВ.\nСОФИЯ, 31 ЮЛИ - СЛЕДВА ПЪЛНИЯТ ТЕКСТ НА ОТВОРЕНОТО ПИСМО ДО ВЕЛИКОТО НАРОДНО СЪБРАНИЕ ОТ БИВШИЯ ДЪРЖАВЕН ГЛАВА ТОДОР ЖИВКОВ. ПИСМОТО БЕШЕ ПРОЧЕТЕНО ПРЕД НАРОДНИТЕ ПРЕДСТАВИТЕЛИ НА 30 ЮЛИ 1990 ГОДИНА.\nНЯКОИ ОБСТОЯТЕЛСТВА МЕ ПРИНУЖДАВАТ ДА СЕ ОБЪРНА С ТОВА ПИСМО КЪМ ВАС. СЛУШАХ ВНИМАТЕЛНО ПО РАДИОТО ОБСЪЖДАНЕТО НА ПРОЦЕДУРАТА ПО МОЕТО ЯВЯВАНЕ ВЪВ ВЕЛИКОТО НАРОДНО СЪБРАНИЕ.\nНЯМА ДА СКРИЯ, ЧЕ МЕ УЧУДВАТ НЯКОЛКО НЕЩА.\nПЪРВО, ЗА ОБСЪЖДАНЕТО НА ПРОЦЕДУРНИ ВЪПРОСИ ПО МОЕТО ЯВЯВАНЕ СЕ ОТДЕЛИХА ПОВЕЧЕ ОТ ДВА ЧАСА В ПЕТЪК - 27 ЮЛИ, И МОЖЕ БИ ОЩЕ ТОЛКОВА ЩЕ СЕ ОТДЕЛИ И НА ЗАСЕДАНИЕТО В ПОНЕДЕЛНИК - 30 ЮЛИ. В СЪЩОТО ВРЕМЕ ЗА ИЗЛОЖЕНИЕ ПО СЪДБОНОСНИ ВЪПРОСИ ОТ МИНАЛОТО И НАСТОЯЩЕТО НА СТРАНАТА СЕ ПРЕДОСТЯВАТ "ВЕЛИКОДУШНО" ЕДВА ПЕТНАДЕСЕТ МИНУТИ.\nВТОРО, СТАВАШЕ ВЪПРОС ЗА ПОКАНА ДА СЕ ЯВЯ ПРЕД ВЕЛИКОТО НАРОДНО СЪБРАНИЕ, А НЕ ЗА ЗАДЪЛЖЕНИЕ ДА БЪДА "ДОВЕДЕН" И ДА "ОТГОВАРЯМ". ДА ОСТАВИМ ЗАКОНОВАТА СТРАНА, НО НАЙ-МАЛКО ЧОВЕШКАТА ЕТИКА ИЗИСКВА КЪМ МЕН ДА СЕ ОТНАСЯТЕ НЕ КАТО КЪМ ПРЕСТЪПНИК, А КАТО КЪМ ГРАЖДАНИН НА НАРОДНА РЕПУБЛИКА БЪЛГАРИЯ.\nТРЕТО, В ПРЕДЛОЖЕНИЕТО НА ПАРЛАМЕНТАРНАТА ГРУПА ИМАШЕ ПРЕПОРЪКА ДА МИ БЪДАТ ЗАДАДЕНИ ПРЕДВАРИТЕЛНО ПОНЕ НЯКОИ ОСНОВНИ ВЪПРОСИ. КАКТО ВИЕ САМИ РАЗБИРАТЕ, АБСУРДНО Е ДА ОТГОВАРЯМ КОМПЕТЕНТНО И ДОБРОСЪВЕСТНО, БЕЗ ДА СЕ ПОДКРЕПЯ С НЯКОИ ЦИФРИ, АНАЛИЗИ И ФАКТИ, С КОИТО СЕГА НЕ РАЗПОЛАГАМ, ТЪЙ КАТО ОТ ДЪЛГО ВРЕМЕ СЪМ ИЗОЛИРАН. ФОРМУЛИРОВКАТА ДА МИ СЕ ЗАДАВАТ ВЪПРОСИ НА МЯСТО СЪЗДАВА ВЪЗМОЖНОСТ ДА СЕ ОТГОВАРЯ С ОБЩИ ПОЛИТИЧЕСКИ ОЦЕНКИ И НЕКОМПЕТЕНТНО.\nЧЕТВЪРТО, ПОД ВЪПРОС СЕ ПОСТАВЯ И МОЕТО ЖЕЛАНИЕ СРЕЩАТА ДА БЪДЕ ДИРЕКТНО ИЗЛЪЧВАНА ПО РАДИОТО И ТЕЛЕВИЗИЯТА. АЗ ИСКАМ ДА ГОВОРЯ ПРЕД ЦЕЛИЯ НАРОД, ЗАЩОТО СЪМ ОТГОВОРЕН ПРЕДИ ВСИЧКО ПРЕД НЕГО.\nПЕТО, ИМАТЕ ЛИ ПРЕДВИД И ОБСТАНОВКАТА, КОЯТО СЕ СЪЗДАВА В СТРАНАТА И КОЙ ЩЕ ПОЕМЕ ПОЛИТИЧЕСКАТА ОТГОВОРНОСТ ЗА ЕВЕНТУАЛНАТА ЕСКАЛАЦИЯ НА НАПРЕЖЕНИЕТО СЛЕД МОЕТО ИЗКАЗВАНЕ? ИЛИ ОТНОВО ВИНАТА, КАКТО ДОСЕГА, ЩЕ СЕ ПРЕХВЪРЛИ ВЪРХУ МЕН? ТАКАВА ОТГОВОРНОСТ НЕ МОГА И НЯМА ДА ПОЕМА.\nТЕЗИ И ДРУГИ ОСТОЯТЕЛСТВА МЕ КАРАТ ДА СМЯТАМ, ЧЕ НЯКОИ ХОРА ИСКАТ ДА МЕ ПРЕВЪРНАТ В СРЕДСТВО ЗА ПОСТИГАНЕ НА СВОИТЕ ПОЛИТИЧЕСКИ ИНТЕРЕСИ И ЛИЧНИ АМБИЦИИ. ИСКАМ ДА ЗАЯВЯ, ЧЕ АЗ НЯМА ДА ДОПУСНА ДА БЪДА ПРЕВЪРНАТ В ИГРАЧКА В РЪЦЕТЕ НА КОЯТО И ДА Е ПОЛИТИЧЕСКА ГРУПИРОВКА.\nЗАЕДНО С ТОВА ИСКАМ ДА ПОПИТАМ УВАЖАЕМИТЕ НАРОДНИ ПРЕДСТАВИТЕЛИ ДАЛИ ВЕЛИКОТО НАРОДНО СЪБРАНИЕ СИ ДАВА СМЕТКА ЗА ПОЛОЖЕНИЕТО, В КОЕТО Е ПОСТАВЕН БИВШИЯТ ДЪРЖАВЕН ГЛАВА? ТОЗИ АБСУРД ПРОДЪЛЖАВА МЕСЕЦИ НАРЕД В НАРУШЕНИЕ НА ВСЯКАКВИ ВЪТРЕШНИ И МЕЖДУНАРОДНИ ЗАКОНИ. МЕСЕЦИ НАРЕД ОРГАНИТЕ НА ПРОКУРАТУРАТА, КОИТО ОТСТЪПИХА ПРЕД ПОЛИТИЧЕСКИЯ НАТИСК, СЕ ОПИТВАТ ДА ФОРМУЛИРАТ ОБВИНЕНИЯ, КОИТО ПРОПАДАТ ЩОМ СЕ СЪПОСТАВЯТ С ОБЕКТИВНИТЕ ФАКТИ. С ДРУГИ ДУМИ, ПЪРВО ЕДИН ЧОВЕК СЕ АРЕСТУВА, А ПОСЛЕ МУ СЕ ТЪРСЯТ ФАКТИ И ДОКАЗАТЕЛСТВА ЗА ОБВИНЕНИЕ. ТОВА НЕ ВИ ЛИ НАПОМНЯ ЗА ОТДАВНА ОТМИНАЛИ ЗЛОВЕЩИ ПЕРИОДИ В ИСТОРИЯТА?\nВ ПРОЕКТОРЕШЕНИЕТО НА ВЕЛИКОТО НАРОДНО СЪБРАНИЕ СЕ СОЧИ, ЧЕ ТО НЯМА ДА СЕ ЗАНИМАВА С ПРОБЛЕМИТЕ НА НАКАЗАТЕЛНАТА МИ ОТГОВОРНОСТ. ВСЪЩНОСТ ТЪКМО ПОЛИТИЧЕСКАТА МИ ДЕЙНОСТ КАТО РЪКОВОДИТЕЛ НА ДЪРЖАВАТА И ПАРТИЯТА СЕ РАЗСЛЕДВА ПО ДЕЛОТО И СЕ ПРАВЯТ ОПИТИ ТЯ ДА СЕ РАЗГЛЕЖДА КАТО КРИМИНАЛНА. АЗ РАЗБИРАМ, ЧЕ В ЕДНА ПОЛИТИЧЕСКА СИСТЕМА, В КОЯТО ВЛАСТИТЕ СА РАЗДЕЛЕНИ, НЕ МОГАТ ДА СЕ ИЗЗЕМВАТ ПРАВА И ОТГОВОРНОСТИ. НО ВИЕ МНОГО ДОБРЕ ЗНАЕТЕ, УВАЖАЕМИ НАРОДНИ ПРЕДСТАВИТЕЛИ, ЧЕ ТОЗИ ПРОЦЕС БЕ ОБРАЗУВАН НЕ ОТ ПРОКУРАТУРАТА. ТОЙ СЕ ОБРАЗУВА ПОД НАТИСКА НА ЕДНА КОМИСИЯ КЪМ БИВШЕТО НАРОДНО СЪБРАНИЕ. СРЕДСТВАТА НА ТАЗИ КОМИСИЯ БЯХА, МЕКО КАЗАНО, СЪМНИТЕЛНИ. ТЯ СЪБИРАШЕ И "ОБРАБОТВАШЕ" СЛУХОВЕ, КЛЮКИ И УЛИЧНИ СЕНЗАЦИИ.\nРЕДНО Е СЕГА ВЕЛИКОТО НАРОДНО СЪБРАНИЕ ДА ДАДЕ ГАРАНЦИИ НА ПРОКУРАТУРАТА, ЗА ДА ЗАВЪРШИ ТЯ СВОЯТА РАБОТА ЕДИНСТВЕНО В СЪОТВЕТСТВИЕ СЪС ЗАКОНА, А НЕ ПОД НАТИСК ОТВЪН.\nДОКОЛКОТО ЗНАЯ В НАЙ-НОВАТА ИСТОРИЯ НА ЧОВЕЧЕСТВОТО ДОСЕГА Е СЪДЕН И ОСЪДЕН ЕДИН-ЕДИНСТВЕН ДЪРЖАВЕН ГЛАВА - ИМПЕРАТОРЪТ БОКАСА В АФРИКА, ЗА ЗАГОВОРИ, УБИЙСТВА И ЛЮДОЕДСТВО. ВТОРИЯТ СЛУЧАЙ ЩЕ БЪДЕ МОЯТ.\nЩО СЕ ОТНАСЯ ДО ЛИЧНАТА МИ ОТГОВОРНОСТ, ОЩЕ СЕГА С ЯСНО СЪЗНАНИЕ И СЛЕД ДЪЛГО ПРЕМИСЛЯНА РАВНОСМЕТКА НА МОЯ ЖИВОТ МОГА ДА ЗАЯВЯ КАТО ПАРТИЕН И ДЪРЖАВЕН РЪКОВОДИТЕЛ НА СТРАНАТА В ПРОДЪЛЖЕНИЕ НА 33 ГОДИНИ, ЧЕ НОСЯ НАЙ-ГОЛЯМАТА ПОЛИТИЧЕСКА ОТГОВОРНОСТ ЗА ВСИЧКО, КОЕТО Е СЪТВОРЕНО. ДАЛИ ДОБРОТО Е ПОВЕЧЕ, ОТКОЛКОТО ЛОШОТО, ЖИВЯХМЕ ЛИ ПРЕЗ ТЕЗИ ГОДИНИ В ТЪМНИНА И БЕЗНАДЕЖДНОСТ, РАЖДАХА ЛИ МАЙКИТЕ ДЕЦА, ИМАШЕ ЛИ ПЕСНИ, БЯХМЕ ЛИ СПОКОЙНИ, ИЛИ ЖИВЯХМЕ В СТРАХ, ИМАШЕ ЛИ БЪЛГАРСКИЯТ НАРОД ЦЕЛИ И ИДЕАЛИ - ВСИЧКО ТОВА АЗ СЕГА НЯМАМ ПРАВОТО САМ ДА ОЦЕНЯВАМ.\nОТГОВОР НА ВСИЧКИ ТЕЗИ ВЪПРОСИ МОЖЕ ДА ДАДЕ БЪЛГАРСКИЯТ НАРОД И ИСТОРИЯТА. СИГУРЕН СЪМ, ЧЕ ТЕ ЩЕ БЪДАТ СТРОГИ СЪДНИЦИ. УБЕДЕН СЪМ ОБАЧЕ, ЧЕ В СЪЩОТО ВРЕМЕ ТЕ ЩЕ БЪДАТ И СПРАВЕДЛИВИ, ЧЕ ЩЕ ОТХВЪРЛЯТ КАТЕГОРИЧНО И ПОЛИТИЧЕСКИЯ НИХИЛИЗЪМ, И ТОТАЛНОТО ОПЛЮВАНЕ.\nВСИЧКО, КОЕТО СЪМ ПРАВИЛ, Е БИЛО ВОДЕНО ОТ ЧУВСТВОТО, ЧЕ Е ДОБРО ЗА БЪЛГАРИЯ. ПО МОЯ ПЪТ ДОПУСНАХ ГРЕШКИ, НО ПРЕСТЪПЛЕНИЯ СРЕЩУ НАРОДА СИ НЯМАМ. ПОЕМАМ ПОЛИТИЧЕСКАТА ОТГОВОРНОСТ ИМЕННО ЗА ТЕЗИ ГРЕШКИ.\nЕТО ЗАЩО, УВАЖАЕМИ НАРОДНИ ПРЕДСТАВИТЕЛИ, АЗ ПРИЕМАМ МОЕТО ЯВЯВАНЕ КАТО ИЗКЛЮЧИТЕЛНА ОТГОВОРНОСТ ПРЕД БЪЛГАРСКИЯ НАРОД И МЕЖДУНАРОДНАТА ОБЩЕСТВЕНОСТ.\nЗАТОВА, КАТО СЕ ВЪЗДЪРЖАМ ОТ СРЕЩА С ВАС СЕГА ПОРАДИ СЪЗДАЛАТА СЕ ОБСТАНОВКА НЕ ПО МОЯ ВИНА, ЗАЯВЯВАМ, ЧЕ ПОДДЪРЖАМ ЖЕЛАНИЕТО СИ ЗА ШИРОК И ОТКРОВЕН РАЗГОВОР. ЩЕ ОТГОВОРЯ НА ВСИЧКИ ОТПРАВЕНИ КЪМ МЕН ВЪПРОСИ ИЛИ ПО ВРЕМЕ НА ПРОЦЕСА, АКО ТОЙ СЕ СЪСТОИ, ИЛИ АКО ТОЙ БЪДЕ ПРЕКРАТЕН. ТОГАВА АЗ ОТНОВО НАСТОЙЧИВО ЩЕ ПОСТАВЯ ВЪПРОСА ЗА СРЕЩА С НАРОДНИТЕ ПРЕДСТАВИТЕЛИ ИЛИ ЩЕ ТЪРСЯ ДРУГА ПУБЛИЧНА ВЪЗМОЖНОСТ ЗА СРЕЩА С НАРОДА.\nСОФИЯ, 29 ЮЛИ 1990 ГОДИНА


Хип-хоп сензация в София - Чудесата на България — Стандарт Нюз\nХип-хоп сензация в София\nМаркиз Скот, дъпстеп танцьорът, който подлуди целия свят, излиза днес на парти платформа Vanity Black в клуб "Маскара". Той е известен с най-популярното денс видео в YouTube "Pumped Up Kicks", гледано от над 88 милиона души.\nНаред с участията си в редица световни музикални клипове, телевизионни предавания и реклами, Скот ще бъде специален гост и на най-голямото черно парти в София, за да представи на живо едно уникално денс шоу.\nМаркиз е танцувал на живо пред милиони зрители в телевизионните предавания "AmericaТs Got Talent" и "So You Think You Can Dance". Бил e гост и в шоуто на холивудската актриса и водеща Елън Дедженеръс.\nТагове: Маркиз Скот


Израелския президент може да посети Турция... | TRT Български\nПрезидентът на Турция Реджеп Тайип Ердоган заяви че е възможно Президентът на Израел Ицак Херцог може да пристигне на посещение в Турция“.\nПрезидентът Ердоган говори на съвместната пресконференция, проведена след подписаните споразумения между Турция и Сърбия със сръбския президент Александър Вучич, който беше вчера на официално посещение в Турция.\nЕрдоган каза за възможността за сътрудничество с Израел в Източното Средиземноморие.\n„Имаме контакти с г-н Херцог, може би той ще посети в Турция. Г-н министър-председателят Бенет има някои положителни подходи по тези въпроси. Целта е да се стигне до някъде с положителни подходи. Ако този положителен подход се основе на принципа за взаимни изгоди и печалби, ние ще направим всичко което е в нашите възможности за продължава не на положителния ход. Като политици, ние не искаме конфликти, ние сме за мир; ако петролът е инструмент за мир, ние ще го използваме. Но ако няма да бъде инструмент за мир, решението принадлежи за всяка страна. Не купихме напразно сондажни и сеизмични изследователски кораби".


Newsmaker.bg Избират “Сомелиер на годината” с открити дегустации - Newsmaker.bg\nИзбират “Сомелиер на годината” с открити дегустации\nмар. 29, 2018РедакторВодещи новини, Лайфстайл\nПетнадесет са претендентите за титлата „Сомелиер на годината 2018″ в петото юбилейно издание на конкурса. Те ще представят на тридневната открита дегустация 120 български и чужди вина на 37 изби от България, Италия, Франция, Испания, Чили, Аржентина, Нова Зеландия и Австралия. Откритите дегустации ще се проведат в периода 29-31 март в Bulgaria Mall като всеки посетител ще има възможност да гласува за „Вино на годината“.\nВ тях за първи път ще се присъстват и българските ракии – традиционната напитка, която е неразделна част от националната ни идентичност и която българските сомелиери трябва да познават и да популяризират във връзка с развитието на страната ни като туристическа дестинация, споделиха организаторите на конкурса. Предвиден е щанд и с колекционерски вина. Сомелиерът на годината ще бъде определен в събота вечерта на гала вечеря.\nСред подбраните вина за дегустациите ще има както от традиционни сортове бели, розе, червени и пенливи вина, така и нестандартни и уникални за страната ни. Сред тях например са немските Дорнфелдер и Регент, които единствено New Bloom Winery предлага като червени вина. Избата от Съединение е сред официалните партньори на събитието. Тя лансира първа немските сортове – в серията Face-to-Face, а от края на миналата година и като чисти едносортови вина от Дорнфледер и от Регент под едноименната марка New Bloom. Любопитен факт е, че New Bloom Регент спечели златен медал на Mundus Vini в Германия.\n„Сомелиерската професия набира все по-голяма популярност у нас и се радваме, че имаме възможност да представим на претендентите в конкурса нетрадиционни и малко популярни винени сортове. Преди началото на дегустацията им разказахме какви са специфичните особености на тези немски Дорнфелдер и Регент и колко важен е тероарът за създаването и разгръщането на потенциала на едно вино“, споделиха от New Bloom Winery. По време на дегустацията ще могат да се опитат F2F (Face-2-Face) Шардоне, New Bloom Розе от Каберне Совиньон, Каберне Фран и Сира, New Bloom Регент, New Bloom Дорнфелдер, F2F Каберне Совиньон, Сира и Регент. Сомелиерът на годината ще бъде избран на гала вечеря в събота.\nТоп 10 на най-продаваните коли в света за 2017 година Небостъргачи в столицата ще има, определят местата им догодина


Комисия за финансов надзор - Европейска система за финансов надзор\nНачало / Европейски въпроси / ЕС система за финансов надзор\nВ отговор на световната финансова криза от 2008 г., Европейската комисия възложи на група от високо квалифицирани експерти, председателствана от г-н Жак де Ларозиер, да предложи решения на разкрилите се по време на кризата проблеми в европейската надзорна уредба. Целта беше постигането на по-висока защита на гражданите и възстановяване на доверието във финансовата система. Във финалния доклад на Групата де Ларозиер беше подчертано, че надзорната уредба не трябва да се концентрира само върху надзора над отделни фирми, а по-скоро да постави акцент върху стабилността на финансовата система като цяло.\nВ тази връзка на 1 януари 2011 г. влязоха в сила четири нови европейски регламента, които имат съществено отражение върху работата на КФН. С новите регламенти се създадоха четири нови европейски органа, които имат значителни надзорни и регулаторни правомощия в областта на финансовия надзор. Новите органи са:\nЕвропейски орган за ценни книжа и пазари (European Securities and Markets Authority- ESMA);\nЕвропейски орган за застраховане и професионално пенсионно осигуряване (European Insurance and Occupational Pensions Authority- EIOPA);\nЕвропейски съвет за системен риск (European Systemic Risk Board- ESRB), който ще следи и оценява потенциалните заплахи за финансовата стабилност породени от макроикономическата обстановка и от промените във финансовата система като цяло;\nЕвропейски банков надзорен орган (European Banking Authority- EBA).\nИзброените органи са част от новата Европейската система за финансов надзор (ЕСФН). Освен ESMA, EIOPA, ESRB и EBA, ЕСФН включва Съвместния комитет на европейските надзорни органи (ЕНО) и надзорните органи в държавите членки. Основната цел на ЕСФН е да гарантира, че установените правила, се прилагат по подходящ начин в целия ЕС, така че да бъде запазена финансовата стабилност и да се осигури доверие във финансовата система и достатъчна степен на защита за потребителите на финансови услуги.\nКато орган осъществяващ надзор над капиталовите пазари, застраховането и допълнителното пенсионно осигуряване КФН, членува в два от трите нови органа, а именно- ESMA и EIOPA и взима сериозно участие в работите на третия- ESRB.\nСъщо така КФН представлява България и в два комитета към Европейката комисия, а именно Европейски комитет по ценни книжа (European Securities Committee (ESC)) и Европейски комитет по застраховане и професионални пенсионни схеми (European Insurance and Occupational Pensions Committee (EIOPC)).\nУсилията на Комисията за финансов надзор са насочени изключително към постигането на активно и ефективно сътрудничество с новите надзорни органи, занимаващи се с разработването на нормативните актове на Общността и стандартите за прилагането им, както и към обмяна на полезна информация и опит с аналогичните на КФН институции в страните членки.


НОВИЯТ ПРОДУКТ „БЕНОСЕН” НАДХИТРЯ БЕЗСЪНИЕТО БЕЗВРЕДНО | Walmark\nНОВИЯТ ПРОДУКТ „БЕНОСЕН” НАДХИТРЯ БЕЗСЪНИЕТО БЕЗВРЕДНО\nНа 30 Септември беше представен модерният нов продукт на Walmark – Беносен. Гостите бяха посрещнати от красиви момичета, облечени в ... пижами. В уютна атмосфера на кафе, капучино и кроасани те се запознаха с новия „борец” срещу недостига на сън.\nХитовият продукт „Беносен” на Валмарк България е първият естествен продукт създаден по най-модерни технологии, който се грижи изцяло за трите фази на съня. „Беносен” действа и помага в борбата с безсънието – един от най-сериозните врагове на работещите в условия на стрес хора. А като става дума за стресови професии, типична такава е журналистическата. Ето защо сред работещи в медиите беше проведена „Анкетата на Беносен” под надслов „Журналистите и безсънието”. Резултатите от нея представи и анализира д-р Мадлен Алгафари – специален гост на събитието.\nЕдва ли за някого е изненада, че 100% от отговорилите споделят, че страдат от стрес в по-голяма или по-малка степен. Всеки втори често има проблеми със съня. Странно е, че по-голямата част от отговорилите признават, че не се борят с безсънието. В основата на това изглежда е фактът, че хората се притесняват от ефекта на привикване и зависимост, характерен за досега известните приспивателни. Затова всеки трети /30%/ използва традиционния метод – „едно малко преди лягане”. Но почти всички биха опитали природно и безвредно средство, което не води до привикване!\nСамата Мадлен Алгафари също не е привърженик на приспивателните, които създават зависимост, а препоръчва на своите пациенти да използват природни средства. Популярният психолог има цяла книга, посветена на проблема безсъние и запозна присъстващите с най-важните моменти от нея, както и с методите за справяне с този проблем.\nХубавата новина е, че вече имаме помощник в борбата с безсънието, защото будуването нощем не е присъщо на хората. Благодарение на изключителната комбинация от L-теанин, валериана и хмел, „Беносен” осигурява комплексна грижа при проблеми със съня и притежава няколко основни качества, които го отличават от останалите средства срещу безсъние:\nОсигурява по-лесно заспиване\nНамалява нощните събуждания\nГарантира свежо и бодро утро\nИма бързо действие – до 30 мин след употреба\nМоже да се приема и след употреба на алкохол\nЕдна от изненадите по време на официалното представяне на „Беносен” поднесе управителят на „Валмарк България” г-жа Десислава Райчинова-Митева. Това е чудесната инициатива на компанията да „осинови” символа на безсънието – трите бухала в Софийския зоопарк. Оттук насетне Валмарк България поема грижите за редките нощни птици – гостите на събитието видяха кратък репортаж директно от зоопарка, където бухалите ще живеят в изцяло обновена клетка и ще се радват на по-добър живот.\nКомпанията Валмарк е основана през 1990 година. Понастоящем компанията разполага с един от най-модерните фармацевтични заводи в Република Чехия, съобразен изцяло с изискванията и стандартите на GMP (Добрата производствена практика). Валмарк е най-големия производител на хранителни добавки в Централна и Източна Европа, има официални представителства в 9 европейски страни – Словакия, Полша, Унгария, Румъния, Украйна, България, Литва, Латвия, Франция – а продуктите на Валмарк са представени в повече от 20 държави по света. Най-популярни продукти са АртроСтоп Плюс – за здрави стави, ГинкоПрим – за по-добра памет и кръвооросяване, Простенал – комплексен продукт за проблеми с простата, Марсианци – мултивитамини за деца, Кларинол – за перфектно изваяно тяло, Уринал – при проблеми с пикочните пътища.


(Всички обяви на този потребител) Кърджали 0888141831 [email protected]\nИнфо / обява № 198021\nДобавена: 08.11.2016 Тип обява: Обикновена Категория: Авто Разглеждания: 127 Валидна до: 08.11.2017 / 18:41:46 Етикети: авточасти, руски, разпродажба, резервни, части, лада, нива, уаз, москвич\nПривет, колеги. Имах магазин за авточасти - Лада, Нива, УАЗ и почти всички руски коли, но в стечение на обстоятелствата се наложи да преустановя бизнеса. В следствие на това имам цял склад с оригинални авточасти, които са отлични за нуждите на подобни магазини. Искам да ги продам наведнъж, а не една по една и за това цената им ще е изгодна и атрактивна, тъй като повече не са ми нужни. Очаквам вашето обаждане, а за цената и всичко останало ще се договорим при интерес от ваша страна. Бъдете здрави!


Пътуване на юг. Пещери край Пахни 2007 | Пещерен Клуб Хеликтит\nЛятото беше в разгара си. Един ден Алексей ми се обади и каза, че има нещо интересно за мен. Нашият дългогодишен приятел Ламброс от Гърция планирал изследователско ходене край Пахни-североизточна Гърция, и си търсел съмишленици за целта. Всъщност информацията ни за наличието на пещери в района датира отпреди няколко години, когато в рамките на едно биоспелеоложко проучване на Северна Гърция, Боян Петров (Съни) беше посетил една местна пещера. Няколко години поред Алексей беше правил безуспешни опити да организира с гръцки приятели пещерняци легално изследване на района. Дори П. Берон посети селото и получи потвърждение от местните хора за наличието на дупка наоколо. Гръцкият приятел на Алексей Петрос Романос също беше посетил района и ни докладва, че там има поне една дузина пещери и пропасти. До момента обаче, до истинска изследователска експедиция не беше се стигнало и района си стоеше почти девствен. Възможността положението да се промени беше чудесна и аз приех с радост предложението.\nОстана по трудното - организацията. В средата на лятото понякога трудно се намират хора желаещи да се отиде за повече от 2 дни някъде. Всеки си е вече планирал отпуските, експедиции, море.... . Първия който се съгласи беше Коста от последния курс. Той разполагаше и с кола. Още хора се съгласиха но както става обикновено два дни преди тръгването се отказаха поради различни причини. Буквално един ден преди тръгването навих за проявата Светльо-който, имаше желание да ходи по пещери и по настоящем ми беше началник в строежа на тунела на новото метро. Така и тримата ставахме добър отбор за ръчкане на дупки.\nЧухме се с Ламброс и си направихме среща в Драма. Напълнихме багажника на колата с храна и инвентар и отпрашихме на юг. Предпочетохме да минем през Кулата и Серес и късния следобед бяхме на срещата. Ламброс и приятелката му Атина ни посрещнаха радушно. После вече 2 коли поехме по пътя към Пахни през южната част на Родопите. На смрачаване бяхме в селцето. Мястото не се различава коренно от родопските села от другата страна на границата. Населението е предимно мохамедани. Направи ми впечатление, че хората говореха диалектно български език дори и малките деца. Ламброс взе информация от местен човек, с който беше влезнал предварително във връзка и по черен път се запътихме към мястото ни за нощувка. Мястото беше удобно, предполагам имот на въпросния човек в близост да чешма. Уморени от пътя се натаркаляхме на поляната под обсипаното с хиляди звезди лятно небе и заспахме блаженно.\nСтанахме рано пихме по кафе и Ламброс пак тръгна да разговаря с местните жители за местоположението на най-близките пещери. След един час обикаляне и разпитване се разбра, че пещери има и в ниското и на баира наречен Кула. Стигнахме до един завой на пътя на който, имаше чешма и пейки с маса под дебела орехова сянка. Ламброс спря и каза, че някъде в шубраците по дерето нагоре е едната пещера. Реши обаче да отиде до селото да вземе още сведения а ние през това време да я намерим и евентуално да почнем проучването.\nНапъхахме се в гъстия шубрак аз, Коста и Светльо. Грешка беше, че се бяхме навлякли за пещера, защото моментално завряхме. Дупка тук дупка там, целия се издрах и набодох из храсталака. По едно време Коста извика, че е намерил отвора. Той не беше голям приблизително метър на осемдесет сантиметра. От него полъхваше спасителен пещерен хлад и ние веднага се напъхахме. След кратко пропълзяване стигнахме до зала с блокаж в единият си край. Слезнахме няколко метров праг в блокажа и попаднахме на още един по голям сред огромни зацепени блокове. Коста и Светльо продължиха надолу а аз излезнах за да изчакам Ламброс и Атина. Междувременно почнах и с картировката на пещерата. Не след дълго Ламбро се появи в „пълно бойно” и се напъхахме отново вътре. В този момент Светльо и Коста излизаха казаха, че пещерата е доста голяма и са стигнали до праг за въже, виждало се и голяма зала след него. Разделихме се на 2 групи и предприехме следната тактика. Аз, Коста и Светльо хванахме от входа а Ламбро и Атина решиха да проучат навътре пещерата и да почнат да картират от дъното към изхода имайки в предвид и голямата зала, която вече беше забелязана. Справихме се със залата и прилежащия към нея блокаж. Слезнахме големия праг и попаднахме на още по голям блокаж. На места обстановката ми приличаше на блокажа във врачанската пещера Беляр. Огромни каменни блокове буквално се държаха на ръбовете си. Последва голяма зала, праг който избегнахме през странично стеснение и нова наклонена, голяма галерия със сухи синтрови езера. Ясно си личи, че пролетно време тук тече река. Личи си и по надписите по стените, че местни жители също са влизали. Поредния праг беше преминат и излезнахме на нова каскадна галерия. Неусетно в картиране бяха минали няколко часа. Излезнахме на ръба на нов голям праг и въпросната зала до където бяха стигнали Коста и Светльо. За щастие в дясно от прага имаше камина по която се слиза безпроблемно. Засякохме се с Ламбро, който привършваше картировката на наистина обемната зала, в която имаше и разклонения. За сега толкова каза той. В най-ниската и част след поредния праг се натъкнал на стеснение от което духа. Предполага, че може да се разшири и отделно след щателно търсене да се намери обход но за повече нямахме време този ден. За нас първоначалната работа беше свършена. Пещерата беше картирана. Денивелацията и излезе -63 м при дължина 190 м. Привечер излезнахме. Беше още светло а жаркото слънце, беше прехвърлило вече баира и не се усещаше така силно лятната жега. Настанихме се край чешмата на лагер. Опънахме трапеза и си направихме всички удобства за лагеруване. На около 50 м по пътя след завоя се виждаше скален откос в ляво от пътя. Реших да се поразходя. Точно под въпросния скален откос до пътя зееше продълговат отвор с нападали в него големи камъни и боклуци. Предположих, че е в следствие от разгърмяване на пътя, но можеше и да е пещера. Върнах се и казах на Ламбро и той сподели, че бог знае какво е но нека на следващия ден да го гледаме а сега да си почиваме. Изкарахме много приятна вечер. Легнахме си късно.\nСутринта рано Ламбро ме събуди с възторжен глас, ставай страшна дупка излезе. Помислих си, че се шегува. Но след няколко минути се разсъних и съдейки по сериозното му изражение и разказа за красиви образувания, реших, че нещата наистина са сериозни. Дори не закусихме а направо се облякохме и влезнахме. След входния блокаж следваше провиране и се попадаше в обширна и доста красива зала, следваше нов блокаж и стеснения от които попаднахме на поток и низходяща богато окрасена галерия. Събрахме се в малка заличка. През ново стеснение се попадаше на 3 метров праг. Ламброс беше вързал там стълбичка. Лошото в случая е, че неизбежно потока се излива върху проникващия на това място. Понамокрени слезнаме в красива заличка. Нов праг с въже за придържане и обширна зала. На края достигнахме до полусифон от който духаше. Сутрешния леден душ не ни се отрази добре и решихме да прекратим до тук с водните забави. Отделно полусифона изглеждаше дълъг. Ламброс подхвана картировката от дънната зала в която изобилстваха хеликтитите, а ние от прага с водопада. Не ни отне много дълго време картировката, все пак тази макар и красива пещера се оказа по-мъничка от пещерата от предишния ден. Излезнахме в яка жега и моментално изсъхнахме. Сега се усетихме, че е време за обяд а ние още не бяхме закусили. Използвахме отново ореховата сянка. Постоянно се отбиваха местни хора. Разбирайки, че сме пещерняци ни приемаха доста радушно и черпеха я с кафе я с диня. Ни следа от недоверие или иманярски помисли на които постоянно се натъкваме, когато ходим по пещери в България. Местните ни казаха и имената на пещерите. И двете според тях се казваха Раевица, а ние за по лесно ги разделихме на Раевица 1 и 2. Решихме да изчакаме жегите да попреминат и набрахме на Ламброс на лаптопа антените на пещерите. Ламбро се обади и на Петрос Романос, който се учуди какво правим в ниското. Той бил горе на баира Кула и там имало множество отвори на пропасти. Решихме това да го оставим за друг път. Късния следобед поехме към градчето Ксанти. По път направихме панорамни снимки на масива на необятните Родопи и се пробвахме неуспешно да локализираме няколко пещери. Пътят ни беше само на юг, там където е топлото Егейско море. Следващите ден и половина прекарахме по крайбрежията под Ксанти, но тази история не е пещерна. Плажовете, морето и разбира се рояците комари, са чара на лятото. Е това лято заделихме и мъничко за да се насладим на заслужена почивка след приключенията по пещерите в близост до Пахни. Силно се надяваме скоро да се върнем пак там.


Изпит за СЕРТИФИКАТ - ПРОМО цена - Езикова школа АКЦЕНТ\nИзпит за СЕРТИФИКАТ - ПРОМО цена\nПРОМО ЦЕНА /-20 %/за всички изпити за сертификат за владеене на английски и немски език, направени в периода 01 - 31 октомври 2018 г.\nВие сте учили английски или немски език дълги години и сега ви е необходим документ, с който да удостоверите знанията си? Независимо дали кандидатствате за работа, за обучение, или просто искате да имате официално доказателство за придобитите от вас умения, ние в Езикова школа АКЦЕНТ имаме перфектното решение! Нашите сертификати за владеене на английски или немски език са съобразени с Обща Европейска Езикова Рамка и показват нивото ви на владеене от А1 до С1. Можете да направите изпита за сертификат в удобно за вас време, между понеделник и събота.\nИзпитът включва следните компоненти:\nПри успешно вземане на изпита, с резултат над 70 %, вие ще получите Сертификат за владеене на английски или немски език, издаден едновременно на български и на английски/немски език. В сертификата ние ще посочим нивото ви съобразно Обща европейска езикова рамка, учебната система, на която е базиран изпитът, и резултата ви в проценти.\nНашите изпити за Сертификат са създадени от специалисти на Езикова школа АКЦЕНТ, филолози с дългогодишен опит както в преподаването, така и в провеждането на изпити. Базирани са на една от най-добрите учебни системи - ENGLISH FILE на издателство Oxford University Press и са гаранция за вашите знания. Изпитите ни по немски език са на основата на учебните системи Menschen и Sicher на издателство HUEBER.\nРедовната ни цена за изпит за Сертификат е 150 лв., а промоционалната, сега е само 120 лв.! Важи за всички записвания през месец октомври 2018 г.\nМожете да заявите дата за провеждане на изпит за сертификат на телефони:\n+359 888 59 16 05 или 02 983 42 28\nСертификатите ни изглеждат по следния начин:\nПредварително можете да попълните онлайн тест за определяне на ниво, на база на който ние ще ви посочим подходящия за вас изпит и ще ви ориентираме над кои елементи от езика трябва да поработите, за да повишите крайния си резултат.\nНашия бърз онлайн тест можете да попълните тук (online placement test).\nЦентралният офис на Езикова школа АКЦЕНТ можете да намерите тук (карта).\nПовече за изпита ни за Сертификат можете да прочетете от тук (read more).


Лятна програма за младежи 14-17 години във Валенсия\nЗащо да изберем Валенсия за усвояване на Испански език в Испания?!\nВаленсия е третият по големина испански град след Мадрид и Барселона. Столица на едноименната автономна област, Валенсия е многолик град с население около 800 000 жители. Създаден е от римляните през 137 г.пр.н.е. на мястото, където река Турия (Turía) се влива в Средиземно море и с латинското име „Valentía” в превод сила, мощ, енергия. Валенсия впечатлява с множество съхранени готически и барокови сгради. В катедралата на Валенсия се пази, донесен от Йерусалим, „Свещеният граал“. Но безспорно съвременната слава на града се дължи на модерния му облик. Световноизвестните архитекти Сантяго Калатрава и Феликс Кандела създават футуристичния комплекс „La Ciudad de las Artes y las Ciencias”, който включва 3D атракции и най-големия океанографски музей в Европа.\nESPAÑOLÉ е училище, специализирано само и единствено в преподаването на Испански език като чужд език. Училището се помещава в сграда с архитектурна стойност (историческия Palacio de los Fernández de Córdova). След внимателен основен ремонт на зашеметяващата 153-годишна сграда екипът на ESPAÑOLÉ IH Valencia влага визията си за езикова школа от двадесет и първи век, която допълва историята с модернизма. Училището е разположено точно там, където са били арабските крепостни стени от XI-ти век и все още голяма част от тях са останали в сградата и влизайки в класните стаи създават атмосфера на история и мистерия. ESPAÑOLÉ International House Valencia предлага на своите ученици качествено обучение в 28-двадесет и осем съвременно обзаведени светли, просторни и климатизирани класни стаи, всички оборудвани с интерактивни дъски. На разположение на учениците в сградите на училище ESPAÑOLÉ International House Valencia са специализирани библиотека и видеотека, зони за почивка и за самоподготовка с компютри, автомати за храни и напитки и достъп до безплатен безжичен wi-fi интернет. А по време на почивките учениците могат да чатят оживено или да се подарят миг спокойствие на просторните слънчеви тераси\nESPAÑOLÉ е Акредитиран център на Институт Сервантес и член на FEDELE (Испанската федерация на училищата за преподаване на Испански език като чужд език), а също така част от престижната международна образователна група IH (International House). Качеството на преподаване в ESPAÑOLÉ е признато и от такива официални институции като CSN (Акредитация за програмата CSN на шведското правителство) и Bildungsurlaub (Акредитация на учебни програми с 6 учебни занятия дневно като професионално обучение в Германия).\nВ ESPAÑOLÉ обучението по Испански език се провежда целогодишно за всички нива от А1 до С2 включително според Единната Европейска Езикова рамка. Занятията следват комуникативния метод на преподаване и се провеждат от строго подбрани преподаватели. Всички те са носители на езика, с многогодишен опит и постоянни квалификации в най-новите методики за преподаване на Испански език като чужд език.\nЛятна програма на ESPAÑOLÉ за младежи 14-17 години\n“Mucho más que Español”\nЛятната програма на ESPAÑOLÉ се провежда успешно вече над 10-десет години и всяко лято събира младежи от цял свят, които се завръщат по родните си места усвоили нови умения, създали нови приятелства, с интерес и респект към различните култури и повече яснота за това, което мечтаят да постигнат в живота.\nДати 2022-ра ::: 19.06.2022 – 20.08.2022\nДати 2021-ва ::: 21.06.2021 – 14.08.2021\nОбщи характеристики на лятната програма на Españolé за младежи 14-17 години във Валенсия :::\n★\tлятната програма на ESPAÑOLÉ е подходяща за младежи между 14 и 17 години, независимо от тяхното ниво на владеене на Испански език. При записването всеки ученик попълва персонален писмен тест, а след кратко устно интервю при пристигането му в училище бива разпределен максимално точно в група, съответстваща на познанията му.\n★\tпрепоръчителни начални дати – 20.06.2022 - 15.08.2022\n★\tобучението по Испански език в ESPAÑOLÉ е всеки ден от понеделник до петък по 4 учебни часа. Учебните занятия са с продължителност от 50 минути и се провеждат от 09.30-13.20h в малки групи до 10 човека.\n★\tМладежите, участници в лятната програма на ESPAÑOLÉ и техните родители имат избор между 2-два типа настаняване :::\n■ Общежитие – намира се на 6-шест минути пеша от учебната сграда на ESPAÑOLÉ. Настаняването е в единична, двойна или тройна стая, споделен санитарен възел и с включена храна на база пълен пансион (всички стаи са с достъп до безжичен wi-fi интернет). Централна климатична/отопляща система в сградата и климатик в общите части. Подсигурени са спално бельо и хавлиени кърпи, които се сменят ежеседмично. Учениците се хранят в сградата на общежитието и имат на разположение модерно обзаведена зона за релакс. С цел тяхната безопасност е подсигурен 24-часов надзор от служители от екипа на ESPAÑOLÉ.\n■ Испанско семейство – семействата-домакини преминават строг подбор, като някои от тях се намират на пешеходно разстояние до учебните сгради на ESPAÑOLÉ, а други са на разстояние максимум до 20-двадесет минути с градски транспорт. В този случай на ученикът се предоставя седмична карта за градски транспорт (с право на 20 качвания в автобус или метро). Настаняването е в двойна стая и с включена храна на база пълен пансион. Приоритет на екипа на училището е в едно семейство да се настаняват младежи от различни националности, за да се стимулират максимално да привикнат към местната среда и да упражняват говорните си умения по Испански език. Първият ден представител на семейството-домакин придружава ученикът до училище и му обяснява всички най-удачни и лесни възможности за придвижване из града.\n★\tкултурната програма из Валенсия се предлага всеки следобед от понеделник до петък. Часовете между 15.30 и 19.30 са посветени на културни посещения (Ciudad de las Artes y de las Ciencias, Bioparc de Valencia, Museo de las Fallas), спортни състезания (плажен волейбол, вело-обиколки), часове по танци, уроци по кулинария (paella, sangría, horchata), барбекю парти, paint-ball, плаж, боулинг, кино и други. В събота екипът на ESPAÑOLÉ организира целодневни екскурзии (Albufera, Peñíscola). Неделята е посветена за време със семейството-домакин или с новите приятели.\nПакетната цена на лятната програма на Españolé за младежи 14-17 години във Валенсия включва :::\n√\tобучение по Испански език в ESPAÑOLÉ “Curso intensivo 20 horas” с включени учебни материали, инфо-пакет и Сертификат за проведено обучение\n√\tнастаняване в общежитие или в испанско семейство в двойна/тройна стая и с включена храна на база пълен пансион (закуска + обед + вечеря)\n√\tцелодневна екскурзия в събота\n√\tтрансфер отиване+връщане от/до летище Manises Valencia\n√\tпостоянен надзор от екипа на ESPAÑOLÉ , както и 24-часова телефонна линия за спешни случаи


„Четири лапи“ ще броят кучетата в София - България | Факти.БГ\n9 Февруари, 2018 18:33 631 5\n„Четири лапи“ ще броят кучетата в София\n50 кучета от приютите на „Екоравновесие“ са намерили своя нов дом през януари\nПрез тази пролет ще бъде извършено преброяване на бездомните кучета. Преброяването е възложено на екипите на фондация „Четири лапи“. Последното преброяване е правено през 2015 година. Това каза директорът на ОП „Екоравновесие“ Веселин Асенов.\n50 кучета от приютите на „Екоравновесие“ са били осиновени през януари. Общинското предприятие планира да продължи кампаниите за осиновяване с цел намиране на дом на постъпилите при тях изоставени кучета. През март ще бъде проведена заедно с доброволци отново кампанията „Подари си приятел“ в Ринг Мол София. На практика в Мола гражданите могат да видят част от кучетата, настанени в приютите, да разходят куче, да си изберат домашен любимец и да го осиновят. Кампанията стартира през миналата година и освен в мола, кучета бяха представяни в градинката „Заимов“ и на Женския пазар, както и по време на фестивалите „ София диша“ и „Живей активно“ . През 2017 година са осиновени общо 693 кучета.\nПрез януари са кастрирани 218 кучета, като 193 са върнати по местата на залавянето им. За съжаление продължава изоставянето на домашни кучета, сподели Веселин Асенов и посочи като пример предадена за отглеждане в приюта майка- питбул с малките и. В приюта постъпват за отглеждане все повече породисти кучета. Доброволно от собствениците, поради невъзможност да се грижат за домашните си любимци през януари са предадени 9 кучета.\nПрез март ще започне активната работа и по кастрирането на кучета от крайградските райони и промишлените зони на града. Целта е да се намали тяхната популация.\n1 22:38 09.02.18\nБездомните кучета трябва не да се броят, а да се унищожават. Колко хора пострадаха, а някои дори починаха след нападение от глутници бездомни кучета. Всичките кучета на света не струват колкото човешкия живот.\n2 01:07 10.02.18\n3 09:24 11.02.18\nВСИЧКО Е В ИМЕТО НА ЧОВЕКА И....ПАРИТЕ\n4 07:49 12.02.18\nКолко милиона ще струва това броене, и какво от това.\n5 18:07 12.02.18\nСмешници! За цяла година 600 кучета! Проблема е елементарен за решаване. Всяко домашно животно задължително се чипира и задължително се кастрира и се създава ДНК база за животните. Собствени, който иска да развъжда животни се регистрира като развърник и е под постоянно наблюдение за броя на новородените и надлежното им чипиране и кастраця след навършване на съответната възраст!!! И 54 лапи да има организация е все тая - само ари цуцат! В цял свят след 2рата седмица или след месец най-много животното се приспива и хората нямат проблеми и няма по улиците кой да ги лае, да ги хапе и да разнася болести!!! Ама ако секнат бездомните животни ще секне и една чешмичка, която пуще по 50 и кусур милиона на година!\nЦачева: Екстрадиция на граничарите!? Изключено!\nМинистерството на външните работи ще окаже всяко необходимо съдействие, в рамките на своите компетенции, за положителното разрешаване на случая с ...\nднес в 17:48 ч.\nМилионите на Карамански изчезнали\n"Няма наследство от Иво. Няма и несметно богатство, оставено от него". Думите са на съпругата на Иво Карамански - Галя Лукановска, която ...\nБорисов за Симеонов: Такъв език е недопустим\nТакъв език е недопустим и неправилен. Нещастието на хората не бива да се използва както от БСП, така и от Симеонов. Не може на гърба на тези хора да ...\nОгнена вендета за заведение във Врачанско\nЗаведение във врачанското село Селановци е запалено тази нощ, съобщи BulNews.bg. Огънят е лумнал към 3.10 часа в кафе-аперитив в центъра на селото. ...\nднес в 16:56 ч.\nНинова: Призовавам Валери Симеонов да подаде оставка още днес\n„Проблемите на хората с увреждания са част от големия проблем в здравеопазването. След няколко месеца лъжи към майките на деца с увреждания, ...\nВалери Симеонов: Истината боли, заставам зад думите си\n"Отново поредна кампания, провокирана от извадена от контекст фраза на мое изказване", оправда острото си изказване към майките на деца с ...\nКмет от Пазарджишко съди прокуратурата за 100 000 лева\nДва иска за по 50 000 лева, е предявил кметът на Белово (обл. Пазарджик) Костадин Варев срещу Прокуратурата на Република България по Закона за ...\nЗапочна унищожаването на над 100 хиляди патици и бройлери\nЗапочна унищожаването на над 100 хиляди патици и бройлери в двете ферми край Хасково, където са констатирани огнища на птичи грип. Собствениците ще ...\n(Не)продуктивно за проблемите на "Младост" и София\nСофийският ж.к. Младост се е превърнал в център на това, което американските политолози наричат тревнокорен (grassroots) активизъм. Започвайки с ...\nднес в 15:53 ч.\nРосен Плевнелиев: Президентът Росен Плевнелиев коментира мотивите, с които бламира Венета Марковска за съдия в Конституционния съд\n“ С действията си доказах, че българската Конституция не се състои само от правила, абзаци и запетйки, а трябва да гарантира, че всички ще работят за интереса на гражданите. Беше повече от ясно, че номинираният от Народното събрание (НС) съдия не бе приет от българите и в обществото имаше съмнения. Сигурен съм, че всеки научи своя урок! „\nДо 120% по-скъп данък за стари коли\nДанъкът на старите коли ще нарасне с до 120%. Това показват изчисления на "Труд" на база приетите днес от парламента на първо четене ...\nднес в 12:42 ч.\nVolkswagen: Очаква ни съдбата на Детройт\nМрачна картина за перспективите пред германската автомобилна промишленост обрисува шефът на Volkswagen Херберт Дис на конференция на доставчиците на ...\nвчера в 18:18 ч.


Гърция | Истории\nМилиардите за спасителната помощ за Гърция – „пари като вестници“\nюли 16, 2015 Светът - гледна точкаГърция, дълг, финансова помощbarzilska\nВчера от Европейската комисия (ЕК) потвърдиха, че ще искат България и останалите 8 страни членки извън еврозоната да участват в спасяването на Гърция чрез Европейския фонд за финансова стабилност. Министър-председателят Бойко Борисов ясно намекнал, че България няма да се съгласи с това. Британският премиер Дейвид Камерън каза същото. Международният валутен фонд (МВФ) предупреди, че сумата за спасяването на Гърция може и да е по-голяма, а главата на институцията Кристин Лагард намекна за отписване на част от дълга на Гърция. Все пак тя заяви, че на фона на настроенията сред страните членки това не е вероятна опция. Германският седмичник „Шпигел“ написа, че САЩ задкулисно настояват за отписване на гръцкия дълг. Финансовият министър на Германия смята, че това не е вариант, а временен Grexit може да е по-добрата опция за страната.\nКакто написа и „Шпигел“ не са случайни изказванията на Лагард, ако е вярно, че Вашингтон иска отписване. В такъв случай не е учудващо, че шефът на МВФ говори за това. САЩ все пак са най-големият акционер във фонда. Ако наистина трябва повече пари за Гърция от предварително договорените 86 млрд. евро, то отписване на дълга би било решение.\nИ на това няма как да се съгласят страните членки? След реструктурирането на дълга на Гърция през 2012 година, той сега дължи към тройката кредитори Международния валутен фонд, Европейската централна банка (ЕЦБ) и Европейската комисия, т.е. и към европейските правителства. Това означава, че при едно евентуално отписване данъкоплатците, т.е. гражданите на ЕС ще платят сметката за Гърция.\nСмята се, че ако в момента не се одобри даването едни 7 млрд. евро за Гърция, страната ще обяви фалит. Главата на Европейския стабилизационен механизъм (ESM) Клаус Реглинг също предупреди предупреди, че гръцките банки могат да фалират без предоставянето на трета спасителна програма. Според някои икономисти, това не е голям проблем, като просто собствеността на кредитните институции, доста обезценена, разбира се, ще се прехвърли на други акционери.\nВ момента отново с всички сили се работи за спасяването на банки. Вече започвам да се съгласявам с бившия гръцки министър на финансите Янис Варуфакис, който призна, че се е опитвал да направи така, че да не се стигне до споразумение. Според него взимането на още кредити на фона на свиваща се икономика не било решение.\nИ така ние всички започваме да намразваме Гърция, защото плащаме за нея, а те гърците си живеят добре. Европейската солидарност е нещо много хубаво, но до момент, в който това не се превръща в чиста експлоатация на думата. Ако се стигне до отписване на дълг, ще плащаме още повече.\nНе бих искала България да участва в даването или гарантирането на заем за Гърция. Сигурна съм обаче, че ще се намери начин това да стане. „За“ съм за европейска солидарност, но ситуацията започва да излиза извън контрол, а плащанията все повече се увеличават. Беше ми смешно до един момент и имах чувството, че се постигна споразумение, защото лидерите се измориха да преговарят. Сега разговорите продължават и се размятат едни милиарди евро – „пари като вестници“. Гръцката икономика не е толкова слаба, за да не може да се справи с излизането си от еврозоната. Какво ще стане, ако й позволим? Може би не е късно.


Какво знаем за насилието в училище: изводи от научните изследвания и от п\nСигрун К. Ертесваг и Ан Софи Самюелсън\nобучение, модул, насилие, училище, разбиране\nСъдържанието на този учебен под-модул е както следва:\n- Описание на целите на документа, които са: да се обогати познанието и разбирането на концепцията относно тормоза и насилието в училище; да се подобри разбирането на това как да идентифицираме насилническото поведение и да го разграничим от по-малко сериозното, например деструктивното поведение; да се запознаем с инцидентите на насилие и тормоз в европейските училища; да подобрим нашето разбиране относно характеристиките на извършителите и жертвите на насилие в училище; да се запознаем с ролята на новите технологии, използвани при инциденти на насилие в училище.\n- Представяне на Умения, които фасилитаторът ще развие в тази част, а именно: (1) знание и разбиране относно: съвременно разбиране на главните характеристики на извършителите на тормоза и насилието в училище; сложността на явлението тормоз и насилие в училище; обхвата и причините за агресивно и предизвикателно поведение; значимостта на базирания на научни изследвания подход за интервенция; (2) личните качества и атрибути включват: притежаване на добри комуникативни умения; добро разбиране на сложността на явлението тормоз и насилие; добро разбиране на стратегиите, които могат да бъдат прилагани; способности на ефективен инструктор на всички членове на училищната общност.\n- Литература за предварително четене.\n- Обобщение на това какво знаем за насилието в училище.\n- Поредица упражнения: Упражнение 1 Лекция: Какво знаем ние?; Упражнение 2: Ниво класна стая; Упражнение 3: Ниво училище; Упражнение 4: Общоучилищен подход; Упражнение 5: Анализ на резултата.\n- Препратки към допълнителни материали за четене.\n- Помощни средства: Приложение 1 Въвеждащ разказ, Помощно средство 1 Класната стая; Помощно средство 2 Училището; Помощно средство 3 Джон; Помощно средство 4 Предложения за систематизирани мерки.\nЦитираният материал повишава знанията относно някои ключови проблеми свързани с насилието в училище.\nРазгледаният под-модул обръща внимание на факта, че има широко разпространено мнение, подсилено от медиите и правителствата, но не съвсем добре емпирично доказано, че насилието в училищата се усилва. Според авторите това поражда усещане за т.нар. „морална паника”, което е непродуктивна форма на социален контрол, която не се занимава с причините за възникването на проблема. Определено е необходимо да се разпространява наличната информация за насилието в училище, включително например възникващите случаи и причините, които ги предизвикват. В предложения под-модул се вземат предвид резултатите от висококачествени проучвания относно природата и произхода на насилието в училище и въздействието на добрит епрактики, иновативните интервенции и цялостните училищни политики за неговото редуциране или превенция. Под-модулът дава възможност на ползващите го да подобрят знанията си относно концепцията „насилие в училище”; да идентифицират насилническото поведение и да го разграничат от по-безодиното поведение; да подобрят разбирането си относно характеристиките на извършителите и жертвите; и да се запознаят с ролята на новите технологии за превенцията на насилието в училище.\nМатериалът е важно и практическо средство, което, имайки предвид наличността на няколко различни езика, го прави широко използваемо.\nПървата дейност в този под-модул е умело изработена презентация, която, отново налична на повече от един език – български, холандски и английски - би следвало да се използва за лекция по темата.\nПрикаченият файл съдържа както самия материал, така и изработената презентация, компилирани в един общ pdf.\nBinder what do we know of school violence.pdf


Читать книгу Престъплението в къщата на Грюн, автор Сенекал Жакмар — онлайн страница 2 на сайте booksonline.com.ua. \nЧИТАТЬ КНИГУ ОНЛАЙН: Престъплението в къщата на Грюн\n(Сенекал Жакмар —)\nПрестъплението в къщата на Грюн - Сенекал Жакмар —\nТъй като може би нашите читатели нямат щастието да познават това осмо чудо на света, квартала Птит Франс в Страсбург, несъмнено се налага да обясним, и то с помощта на план, изявлението на благородния кръчмар.\nЦентърът на Страсбург представлява овален остров, ограден на юг от Ил и на север от канала Фо Рампар2. Градът е особено привлекателен с това, че съчетава удобствата на голямото селище — широки улици, гъмжащия от народ площад Клебер — с една старовремска провинциална романтичност, която се излъчва от неговите водни площи, мостове, плачещи върби и най- вече от несравнимата Малка Франция, наричана още Малка Венеция. Разположен югозападно от островния център, щедро напояван от ръкавите на Ил, богат на вода и зеленина, осеян със стари селски къщи в елзаски стил, с дървени мостове и калдъръмени улички, този квартал е несъмнено едно от най-красивите неща на света и свидетелствува за умението да се живее, което бетонът и желязото са на път да унищожат, уви, безвъзвратно. Когато Бодлер написал прочутите стихове: „Тук всичко е ред и красота, разкош, спокойствие и сладострастие“, той сигурно не е знаел до каква степен Птит Франс отговаря на този идеализиран образ. Фактът, че в този рай е могла да настъпи една жестока смърт, е точно толкова неуместен, колкото и присъствието на Змията в райската градина.\nНазванията на улиците говорят за древните занаяти и възстановяват пред нас едно наполовина реално, наполовина митично търговско средновековие: улица Бен-о-Плант, улица Дантел, улица Моне3. В сърцето на това бижу се издигат две сгради, за които ще имаме повод да говорим отново: Вебершубе — прочутата Механа на тъкачите край моста Сен Мартен, и къщата на Грюн. Тази стара елзаска къща, изцяло подновена и модернизирана, приютява от много поколения семейството на майсторите на художествени подвързии Грюн, стопроцентова страсбургска фамилия, чийто сегашен глава носеше гръмкото име Вотан. Въпросният благороден дом, разположен край Ил, заема един ъгъл на улица Дантел и излиза на площад Бениямин-Цикс, което ще рече, че има идеално разположение.\nИменно от площад Бениямин-Цикс започва мостче, чиито подпори рязко завиват навътре в реката, след това кривват отново, за да се проточат успоредно на фасадите над реката, на края за трети път сменят посоката си, за да стигнат брега и да се превърнат в приказна крайбрежна сенчеста алея. Пешеходците, които използват това мостче, се оказват на няколко метра от стръмно слизащите в реката фасади, а също и от задънената уличка Дантел. Приблизително в подножието на тази уличка достопочтената госпожа Дикбаух беше забелязала тайнствения труп.\nНа инспектора му оставаше да зададе един последен въпрос, може би най-важния, който той беше пазил, както се казва, за десерт.\n— А сега, драги ми приятели, слушайте внимателно. Ако някой смята, че е разпознал трупа или има поне смътна идея относно неговата самоличност, нека да каже веднага. Няма да го сметна за официална декларация, а като указание, което може да ме насочи към следа.\nСвидетелите се спогледаха. В продължение на няколко мига никой не посмя да вземе думата. Накрая с колеблив глас, с поглед, вперен в другите, сякаш търсеше тяхното одобрение, Вецел заяви:\n— Е добре, бога ми… стори ми се… Забележете, не ви гарантирам нищо…\n— Но, разбира се, разбира се, драги ми Вецел. Казах ви, това е приятелско указание, а не свидетелствуване.\n— При това положение, господин главен инспектор, ще ви кажа, че вече близо час ме мъчи една мисъл. В нашия квартал няма чак толкова много жени с червени дълги коси, а и тази бяла блуза, пристегната в кръста, тази дълга черна пола ми напомнят нещо.\n— И на мен! — промърмори почтеният господин Гребер.\n— Също и на мен — обади се госпожа Дикбаух.\nМнозина други поклатиха глава и шепнешком едно име се понесе сред присъствуващите.\n— Диана Паские — най-после изрече на висок глас Вецел.\n— Диана Паские? — учуди се инспекторът. — Искате да кажете…\n— Точно така, годеницата на Дьони Грюн.\nВсички тези събития се бяха проточили във времето и вече наближаваше шест часът сутринта, когато главният инспектор Люсиен Дюлак позвъни на вратата в къщата на Грюн.\nНека читателят ни извини, но несъмнено тук му е мястото да кажем какво точно представлява тази къща и да я опишем. Вотан Грюн, спомнете си, беше майстор на художествени подвързии. Което ще рече, че той изработваше също позлати и беше, разбира се, голям любител на книги. Така че целият приземен етаж беше зает от голям магазин със селски, но солиден вид, където Вотан Грюн излагаше и продаваше редки и стари книги, които той сам откриваше в Страсбург, в околностите му, в близката Западна Германия, нерядко и по време на честите си пътувания до Париж, които за него бяха случай за безкрайни разходки между сергиите на букинистите. Понякога книгите бяха с оригиналната си подвързия, която Вотан се задоволяваше само да реставрира. Друг път подвързиите бяха изцяло негово дело. Но и в единия, и в другия случай тези предмети с действителна красота, сътворена от безспорния талант на своя автор, намираха най-горещ прием сред страсбургското общество. Резултатът от това беше двоен: от една страна, семейството на Грюн успяваше да води най-приличен живот, да поддържа добро обществено положение и сравнително просторна къща. От друга — тъй като професионалната дейност на Вотан имаше корени едновременно в пластичните изкуства и в литературата, и притежаваше допирни точки с другите форми на художествен изказ, шефът на фамилията Грюн оглавяваше един истински художествен кръжец, който обединяваше каймака на страсбургската образована буржоазия и се събираше всеки четвъртък към осем и половина вечерта в приземния етаж на къщата — в магазина и обширното ателие към него. Магазинът излизаше на улица Дантел, а прозорците на ателието гледаха към Ил. На фасадата, обърната към площада, се намираше частният вход на къщата. От неговото антре също можеше да се влезе през друга врата в магазина, а стълбището отвеждаше към етажите. Те бяха два. На първия се намираше просторният и удобен апартамент, който Вотан заемаше заедно с младата си съпруга Едвиж. На втория — един по-малък апартамент и гарсониера. Апартаментът беше на Дьони Грюн, сина на Вотан, който живееше там заедно с приятелката си Диана Паские. Що се отнася до гарсониерата, тя беше дадена под наем на един приятен пенсионер от полицията на име Ноел Лоазо. Над всичко това се простираше обширен старовремски таван под покрив в най-чист елзаски стил. Не се виждаше никакво стълбище към този таван — старата изгнила стълба беше изчезнала отдавна, но до площадката на втория етаж една ръчка задвижваше капак и скритата зад него подвижна стълба, по която Дьони и сестра му Терез, когато бяха деца, проникваха в омагьосания свят, превръщан от въображението им в безкраен терен за нови и нови приключения.\nТерез Грюн беше голямата дъщеря на Вотан — 23-годишна по времето, когато започва тази история. Живееше в Париж, но често се връщаше за кратки престои у баща си и мащехата си, която беше малко по- голяма от нея и с която се разбираше относително добре. В периода, който ни интересува, тя също беше в Страсбург от петнадесетина дни и заемаше бившата си девическа стая в апартамента на баща си.\nПозвъняването на инспектора разтърси въздуха, но сякаш не предизвика никаква реакция в къщата. Наложи му се да повтори, да изчака, след това да потрети и чак накрая вратата се отвори, откривайки внушителния силует на самия Вотан Грюн.\nЕстествено, когато бащата и майката Грюн, вече покойници, кръстили сина си Вотан, те, каквито били крехки физически, не можели да предполагат, че когато порасне, тяхната издънка ще наследи колосалната снага на онзи прадядо, спомена за когото всеки от семейството пазеше дълбоко в сърцето си и чийто портрет висеше на тавана. Поне веднъж случайността беше подредила нещата добре: името Вотан, което би направило смешно някое хилаво или обикновено създание, прилягаше като по мярка на този великан, на тази природна сила, на тоя висок, широк, як човек, със смазваща мъжественост въпреки пълнотата си, с гъсти черни коси, къса брадичка, шия на бик и рамене на борец.\nСлед като го видеше, човек преставаше да се учудва на многобройните му успехи сред жените и на неотдавнашната му повторна женитба на петдесет години за девойка от Колмар, която беше само на двадесет и пет.\n— Виж ти! — възкликна господарят на къщата Грюн при вида на инспектора. — Моят приятел Дюлак!\nВы читаете Престъплението в къщата на Грюн


Символично значение за всеки друг знак » Зодиите.нетЗодиите.нет | всичко за зодиите събрано на едно място\nмарт 14 | интересно, любопитно, характеристика\nНормално е, ще си помисли всеки, нали съвместимостта на знаците е различна.\nТук обаче ще стане дума не толкова за съвместимостта на зодиакалните знаци, колкото за разположението им в зодиакалния кръг и в крайна сметка какво означава то, в зависимост от това кой дом заемат в персоналния Ви хороскоп, т.е. мястото им спрямо Вашия собствен знак.\nЗнаците в зодиака са 12 и са подредени в следния ред:\nОвен, Телец, Близнаци, Рак, Лъв, Дева, Везни, Скорпион, Стрелец, Козирог, Водолей, Риби.\nНека сега съпоставим зодиакалните знаци и домовете в хороскопа. Можем да направим и асоциация между всеки дом в хороскопа и съответния знак. Например, 1 дом – това е Овен, 2 дом – Телец и т.н.\nДа предположим, че сте родени под знака на Рака, след вашия знак следва Лъв, после – Дева и т.н. по познатия ни ред. Ако започнете да броите знаците от вашия знак Рак, който ще бъде първият знак, тогава списъкът ще има следния вид – Рак, Лъв, Дева, Везни, Скорпион, Стрелец, Козирог, Водолей, Риби, Овен, Телец, Близнаци.\nСега да съвместим полученият нов списък с домовете в хороскопа.Тогава: 1-и дом – личност, това сте Вие, т.е. Рак.\nЛъв – това е 2-я дом – материални ценности;\nДева – 3-и дом – комуникации и т.н.\nАко вашият партньор е роден под знака на Скорпиона, а Вие, както вече предположихме, под знака на Рака, Скорпион за вас ще бъде 5-ят знак след Вашия и за Вас това ще означава „любов, творчество, развлечения“. По такъв начин може да се изчисли значението на всеки друг знак от Зодиака, определяйки какво точно символизира той за Вас. Просто поставете своя собствен зодиакален знак под номер 1 и бройте нататък.\nВие интуитивно възприемате четвъртия знак, започвайки да броите от Вашия знак, като близък, свой. Той Ви допада с нещо, въпреки че не винаги можете да обясните на какво се дължи тази симпатия. С него много лесно установявате доверителни отношения. Връзката ви ще бъде дълга, бракът – стабилен. Само гледайте вашият партньор да не злоупотреби неочаквано със „служебното си положение“ . Нанесената ви сърдечна рана ще боли много дълго.\n5-ият знак – любов, игра и удоволствие\nВашият партньор ще бъде за Вас човекът, с който ще Ви бъде приятно да се забавлявате и да прекарвате времето си. Винаги ще намирате поводи за развлечения. Любовта ви също ще е на висота – изпълнена със страсти и драматични преживявания. Най-вероятно ще ви обединяват творчески проекти и изкуството. Любовната връзка ще бъде интересна, бракът може да Ви нервира, тъй като партньорът Ви ще поиска твърде голяма свобода за себе си.\nОтношенията ви ще бъдат продължителни и стабилни, но романтиката ще е недостатъчна. С този партньор ще ви свързват чувство за дълг и общи задължения. В отношенията си с Вас Вашият партньор може да бъде в известна степен пресметлив. Много е възможно да работите заедно с него. Такъв род съвместимост повече подхожда за отношения от типа „началник-подчинен“ или за делово сътрудничество, отколкото за любовна връзка.\nТози човек, макар че е Вашата противоположност, в същото време е и вашето допълнение. Вие и той ще притежавате различни качества, които в крайна сметка ще направят едно цяло. Особено успешно може да бъде деловото сътрудничество. Пазете се да не притискате партньора си и не се опитвайте да му натрапвате своето виждане – той е такъв, какъвто е, и Вие нищо няма да промените. Ако продължавате да упорствате, ще ви се наложи да се разделите.\n8-ият знак – моите бурни страсти\n9-ият знак – моите хоризонти\n10-ят знак – светлината над мен\nЧовекът, който се намира в десетия знак, започвайки да броите от Вашия знак, може да Ви помогне да се ориентирате и откриете своето място в живота. За него приоритет е общественият и социален живот, кариерата, уважението на околните. В отношенията си с Вас той ще проявява отговорност и предпазливост, дълго ще се вглежда във вас. Добре ще върви деловото сътрудничество. Що се отнася до любовните отношения – едва ли ще дочакате от него романтика. Всичко ще бъде сериозно и фундаментално, обаче тогава, когато той сметне за нужно, което всъщност не е зле за семейните отношения.\n11-ият знак – моите сбъднати мечти\nЧовекът, чийто знак е 11-ти, ще бъде за Вас преди всичко сигурен приятел. Всички останали форми на взаимоотношения – делови, любовни е възможно да отидат на заден план. В такива отношения цари демократичност и независимост. Партньорът ви има широк кръг ог познати и ще ви се наложи да се примирите с това. Ако изведнъж ви се прииска да ограничите в нещо Вашия партньор и да му натрапите своето виждане за живота, отношенията много бързо ще изстинат и стигнат до нулата. Въпреки това е възможно да се разделите приятелски.\n12-ият знак – моите тайни и загадки\nокт. 2 | 3129 | 5\nюни 29 | 2196 | 0\nМесеца на раждане има значение\nсеп. 26 | 2063 | 0\n« Сънищата на различните зодии Астрология на успеха »


гел-пяна1 крем1 къдрици1 лореал профешънал2 обем1 пяна1 холивудски вълни1\nПяна за вълни и къдрици Loreal Professionnel Hollywood Waves Spiral Queen 200 ml\nПодхранваща мус-пяна за оформени къдрици. Подходяща за красиви и блестящи къдрици и вълни.Начин на употреба: Нанесете равномерно на влажна коса. Изсушете с дифузер или оставете косата да изсъхне естествено. Професионален съвет: следизсушаване, нанесете крем Siren Waves за допълнителн..\nПяна за екстремен обем и супер силна фиксация Loreal Professionnel Techni Art Full Volume Extra 250 ml\nПяна за супер обем и силна фиксация, предназначена за обемни визии, опашки и плитки. Начин на употреба: За да използвате, разклатете добре флакона, обърнете с дифузера вертикално надолу. Вземете количество колкото мандарина. Разнесете с гребен или пръсти, а след това изсушете със сешоар и..\nГел-пяна за обем Loreal Professionnel Tecni.Art Transformer 150 ml\nГел-пяна за контрол, обем и еластичност. Многофункционален продукт, който променя текстурата си за неограничени креативни възможности. Начин на употреба: На влажна коса: като гел за къси и дефинирани прически. Нежно емулсирайте гела до получаване на пяна и нанесете за повдигане на ко..


Milena SEO, Author at ВАНИ ДИЗАЙН\nЛятото е време за срещи с приятели и весели партита. Без значение дали посрещате гостите вкъщи, на двора или пък на вилата, подредбата на масата винаги прави впечатление. Вижте как да декорите трапезата за лятно парти само с два елемента – подложки за маса и панери за...\nКак да освежим интериора през лятото с нови пердета и завеси?\nЛятото е сезонът на почивките и морето, но и времето, в което да се погрижите за дома. Освежете интериора като смените старите пердета и завеси с нови – по-цветни, по-свежи и по-летни! Изберете по-плътни материи, които спират слънцето и правят още по-уютен Вашият...\nУдължете живота на мебелите с калъфи за столове и дивани по поръчка\nНай-лесният и бърз начин да предпазите вашите мебели от захабяване е поставянето на калъфи за столове и дивани. С тях можете да удължите живота на новите мебели или да разкрасите старите. Ако не искате да сменяте обзавеждането, но имате нужда от глътка свеж въздух в...\nПоръчайте възглавници за стол, пейка или за градината по ваш размер!\nПодготвихте ли градината за лятото? Дворът ви сигурно вече грее с пъстри цветя. Имате нови мебели, които искате да направите по-уютни или пък да вдъхнете живот на старите? Попаднали сте на точното място! Възглавници за пейки и люлки, възглавници за стол или пък...\nКак да декорираме масата – тенденции при сервизите за хранене\nПрекарваме някои от най-важните моменти от живота си на масата. Събираме се със семейство и приятели, празнуваме незабравими спомени. За да направите вашата трапеза още по-привлекателна и запомняща се, е важно да помислите за сервизите за хранене. Вижте едни от...\nКак да декорираме масата – тенденции при приборите за хранене\nПриборите за хранене са нещо, което използвате всеки ден, но като че ли се вглеждате в тях, само когато ще ви идват гости. Освен да са удобни, стабилни и да издържат във времето, е важно приборите за хранене да си пасват с посудата на масата. Вижте кои са най-новите и...\nКомплект 6 чаши за вино със столче – 365 мл серия: X - tream Black\nПравоъгълна покривка за маса Шотланско каре\nТишлайфер за маса Коледни елхички\nКомплект 6 чаши за вода - 455 мл серия: Poua - Green


Потрошената моделка Кристин Илиева: Умирах от ужас дали ще проходя, искам само да си сгъвам крака!\nПред "Галерия" 21-годишната девойка призна, че 2018 безспорно е най-тежката година в живота й. "През нея преминах през ада. На 12 март започна борбата ми за живот. Първо беше физическата болка, после започнаха паник атаки, а освен всичко се пристрастих и към обезболяващи", откровена е хубавицата.\n"Страхувах се дали ще ходя отново. Сега ме е страх дали ще мога да си сгъвам крака и дали ще мога да имам номрален живот. Искам да бъда същата Кристин като от преди катастрофата", споделя тя.\n"Всичко се случи заради неправилно изпреварване на нашия автомобил. Няма да забравя удара и как се обърнахме в срещуположната лента. Колата зад нас дори не спря да види какво се случва", разказва моделката.\nКристин си прави селфита с чанти гучи за по 4 бона кво да я жалиме вижте и инстаграма пазарува от даренията дрехи!жалкарка\nНямам думи след прочетеното - 20 минути чакали някой да спре??? В чужбина хората ВЕДНАГА спират и помагат с каквото могат докато дойде линейката. Аз също претърпях много тежка катастрофа преди години и хората помагаха даже и като дойде линейката. Просто нямам думи..... Ей затова никога няма да се оправи тази държава и всички що-годе нормални хора се махнаха. :(\nПреживях преди 6м катастрофа. Возех се, не карах, излетях и в общи линии преминах през подобен стрес. Това, което мога да кажа е, че такива ситуации те карат да мислиш по-мащабно и да си благодарен.\nДа се надяваме, че те карат и да се научиш да си слагаш колана, за да не летиш.\nУжасна история.Вече толкова време да не може да се оправи напълно.Трябва наистина хората да се замислят как карат и да са много по-внимателни, иначе се съсипват човешки животи.За съжаление като гледам какво става по улиците всеки се има за безсмъртен и даже изпитва гордост да не спазва правилата.Дано се оправи това момиче и да няма толкова разбити животи в следствие на безотговорно шофиране, защото само един миг може да ти преобърне живота.